text:
Nteng ai lam hkum shapo hkom
不要道听途说
时间:2014-06-02 00:00:00 来源:德宏团结报
(Sumrai) Ka ai: Lahto Brang Ja
Doi Ling nta buga de ningnan du wa yang, mare na shabrang ni kadipa pan ko gui lagat nampan sa chyu ai zon, langai hte langai pyang pyang rai sa hkrau gayin bu ma ai.
Doi Ling hpe wa-tai sha no tai hkom yang, ganu yan gawa Htingnai ga de hpaji sa sharin na matu ganyi gatsa ni ko sa sa kau sai, shi nta buga de bai nhtang wa yang go lamyi laman manu mana preng tsom ai hta n-ga, bong ra ai ko go bong nhtom, nbong na ko go ashan asau gade htom sha tim n bong nu ai. Dai hta n-ga Htingnai ga na jong kaba lung yu sai majo, dinghku hpaji garai chye ai. Shabrang ni go Doi Ling a gahtok mata dat tim dui la na zon re hkum gong shayan hpe yu marit nga ma ai hte rau, shanhte hpe ako alo n-go n-wai nga nna hkap shaga ai ko myit sham sha to nga masai, yupra bunghkum machyu bang wa tim, Doi Ling hpe yu tsom dum ai lam no shong jom jahta hpo la nna, yup n yup nga let nhtoi jahtoi nga ma ai. Shanhte tsun ai hku nga yang, Doi Ling namdum de shang wa ai sat lago hpe sha pyi lamu shayi ni lam lai ang ai she shadu nga ai. Doi Ling ko sa ai shabrang nau lo nna, Doi Ling hpe atsom nlu shaga ai shabrang nkau go shat pyi n sha hkra shalu mat ma ai da. Ong Ba yan Tu Mai go htingbu rai nhtom, shada grai hkuhkau ganon ma ai. Ong Ba mung shabrang kaga ni hte maren, Doi Ling hpe yu saku ai lam go, Yu nlu hkui sha ai Lanyau garap ntsa ko noi ton ai shan mu mada ai zon, shana shanang Doi Ling a nta jahpung shachyang hkan hkrai sa gasung to nga sai. Tu Mai chyu she shabrang ni ko n hkan gasu nang u ai, shana shanang masa hpun ndung ko rong ai Utu zon rai, ningsin sin wa ai hte nba htinggrum hprui rai yup to nga sai. Ong Ba go Tu Mai hpe: “Hkau Tu nang mung shabrang wa n re ni? Hpa rai mahkon n sa gyem hkom n ta? Doi Ling nau tsom nna, anhte mare na shabrang ni pyi hkumbai gatsut na hpajet hkyem gun ai hkrai rai mat sai, nang na sailen nten mung sa shakya dan yu su le, gui ju ai ko na wa hkali hkru mi she ang na mi re.” ngu jang, Tu Mai Htan ai: “E, hkau Ong nanhte daram zet kung ai la ni pyi nhkap ko hpun lit gun let ahkyi ni dung nga ai daram jamjau hkra shakut tim, Doi Ling nanhte manang ni langai mi hpe ga woi jahten sai da nga mi nna nngai, dai hkan num laban sa gasui hkom na rai yang go, yup shat shagrung la tim rai sai.” Ong Mai go Tu Mai hpe shabrang pyi n shadu mat nu ai, shi myit ai go: La ndai hpe mau nngai, mahkon shabrang ni a matu san da ya ai ginhtong lado hpe wa yupku ko shalai kau na nga ai go, ndai zon nga ai myit rong nna she gawa shi hpe “Gui lagat pyi nampan no chye chyu ai, nang nsan ai mayau go……” nga nna matsa nga a hka. Gade nna yang, mare na shabrang ni Doi Ling ko nsa mat ai hta n-ga, shi hpe mu mada jang koi mat ai hkrai rai ma ai. Npot nhpang gon yu yang, Doi Ling mare ningbo wa hte achya sha ai da, mahkon jan wa mi dinghku la ni hte hpa rai nna achya sha ai kun ngu nna bai sagon yu yang, mare ningbo wa shi ra sharong ai hku n hkro ya jang mare masha jahpan ko n shalom na ngu ai da. Hpang e bai tsun tsun rai jang, Doi Ling ahpyi mung lu ai da bai nga wa sai, shaloi shabrang ni go Doi Ling hpe mu jang, maling gata ko masha hte hkrum ai Dumsu nhprang zon, gara de lahkyon nga yang gara de hto mat wa masai.
Lani mi na nhtoi hta, Doi Ling go Ong Ba a nta de sa wa nna sa hkrap dung nga sai. “Agu Ong e, mare na shabrang ni ngai hpe mare ningbo wa hte achya sha ai, ahpyi lu ai nga nna shapo ma ai, nang yi kam nni?” Ong Ba go jahkring sha za-kyau shat tong mayu shut ai zon nga nna, ga n lu htan mat nu ai, Doi Ling bai tsun ai: “Ngai go shabrang ni yong hpe tsora hkungga ai majo, mahku mara lam grai galo nngai le, gadai myit n pyo na bungli mung n galo dum nngai, ngai mung sari sadang hte hkrai hkom sa na matu hpaji sharin la sangai, Agu Ong nang nkam a dong?”Doi Ling galang bai san dat jang, Ong Ba ganing n chye di nna: “Hka……Manang ni yong shing nga jang go……” Doi Ling go Ong Ba shing nga jang: “Agu Ong nang hpe grai myit su shadu yang wa, nang mung shabrang kaga ni hte hpok she rai nga ndai, n kam tsun shakre sangai……” Doi Ling go ntot ko nyep shabong di gabai kau da nna wa mat sai.
Hpang shana Doi Ling Tu Mai a nta ko bai sa hkrap ashut nga ai sai. Ong Ba a nta hte Tu Mai a nta go sun gachyi lo ai sha din ai majo, shan shaga ai ga yong na nga ai. Doi Ling tsun ai ga Ong Ba hpe tsun dan ai hte ganoi bung ai, rai tim Tu Mai tsun ai go: “Hkri Ling, myit hkum gaji, nang daram kyet ai shayi sha hpe wa shing nga nna jom shapo ma ai go, ngai gate mi pyi n kam ai, hkum hkrap sa, ya na nang hpe rai marai nga nna shapo hkom ai na jang, ngai ningtsa Lum gasat share ya na.” Tu Mai shing nga jang shan jahta ai nsen mung not hte not mani hte brang nga wa sai. Ong Ba go shi a manang wa hpe manu mana lagu shakon kau nu ai.
Gade nna yang, Tu Mai hte Doi Ling hkungran poi shang masai. Dinghku jom de ai hpang ga-li ga-lo nga ai nhtoi mung nga ma ai. Lani mi Tu Mai go Ong Ba ko sa wa nna, grai pot mayu ai myi-man madun let tsun ai: “Ngai Doi Ling hte hka nan hka ra sai, kaga la ni hte achya sha hkom ai da.” Ong Ba shi hpe hkap nyem ai ga go: “Myit hpe shagrit shanyem ra ai, nang no shabrang yang pyi Doi Ling dinghku la ni hte achya ai da, ahpyi lu ai da nga tim hkungran la nna mi, ya dinghku jom de nna ma mung jom shangai ton rai sai wa, num ni galang numrang shut ai sha go sharang kau u le.” “Shaloi na Doi Ling hpe dunghku la ni hte achya ai, ahpyi lu ai nga nna tsun gajai ai ga ni go ngai shapo ai she re, ndai lang go nan ten ai.” Tu Mai tsun dat ai ga hpe Ong Ba na gajong nna, shi dung ai lahkum pyi ganoi sha dung galau kau nu ai. Gade nna yang, Tu Mai hte Ong Ba hte hka ja lam ko hkrum ai shaloi mani sai sai rai tsun ai:“Doi Ling la kaga ni hte achya sha hkom ai da ngaai shiga nteng ai, manang ni shapo ai she re da.” nga u ai.
Lani mi Ong Ba bum hkauna de gumra wa tam ngu nna shinggan pru wa yang, ndo ya ko gui la wa ganu hte makrai hkat nga ta sai ngu jang, hkauna yi wa ko Doi Ling la langai mi hte yup nga la ai wa mu kau nu ai. Doi Ling go hkrit gaya nna Ong Ba hpe tsun ai:“Agu Ong, Tu Lum hpe hkum tsun dan ya lu yo.” Ong Ba go Tu Mai hpe ntsun dan na kun ngu grai myit wung-ang jin ai hpang, ngai Tu Mai nde nlo ning ganon sai wa, ndai zon re bungli shi hpe ntsun dan yang go manang pyi n mai son sai ngu myit la nna, Tu Mai hpe sa tsun dan sai, Tu Mai shiga dai na ai hpang Ong Ba hpe myi grai gaba hkra hpo shachyen lang nna yu shati ton let tsun ai: “Hkau Ong, ngai nkam ai, moi ya mung shing nga nna shapo ma ai. Hkau Ong nang go myit su sai masha re, nteng ai lam hkum shapo hkom……”
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


c: text/html

text:
Ndai kahtong ko na du gyi salang ni hpe wa shangui ai
诗歌
时间:2015-01-30 15:23:42 来源:德宏团结报
Mare du gyi salang ni ko wa du yu mu
Abum ahkyet gyau na bum gawan yu mu
Mare du gyi salang ni e shangui wa ai
Abum ahkyet shangui wa ai
Mare ko go adu nga na re
Abum de go ahkyet nga na re
Mare sin ai du gyi salang ni e
Mare sin ai nu num ni
Mare sin ai nu num ni
Shana gamung dup ai hkrum sai
Jahpot dup ai gamung mung hkrum sai
Mungga mayon ton sai
Ninghkrun shalun ton sai
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga

robotstxt: allowed

filter: keep


text:
WA
父亲
时间:2014-06-02 00:00:00 来源:德宏团结报
Ka ai: Mahko Tom
Wa , nang hpe wa mu shagu , dui gumgai tsun ai “Brang e, nang go shabrang prat na ning wa zon ro ro.” nga ai ga hpe dum shai dat nna, wa nang hpe atsom sha mada dat yu yang , laning hte laning grau htingku kyip gadun mat wa ai hkumgong hte shan hka ahkri ahkang mat sai myiman nsam hpe sha mu mat sai le . Shabrang prat na nsam go jan shingkang e gaten nbung ru e agrip shatsai kau ya ma sindai re.
Wa , nang go ningsha brang sumtsan ko nna du wa sai nga gabu ai ga chyinghkai nu zon nga n-gup e n tsun shapro tim , nang gade gabu ai re hpe ngai chye yu shapro nga nngai. Dai marang yi e na-chye hpai let hkauna pa de rot mat wa ai wa nang a shingna lam hpunggo ko shang mat wa ai hte rau , ngai ladi hkri hkri nga wa , wa nang hpe sa kagat woi la na zon nga nga ai .
Wa , nang dai zon n hkring n sa rai galo dingyang re go, ganing nga tim hkun ning a shong na maumui tai mat sai , ayon maroi gatut hkrup nna annau ni hpe jahkrai kau da ai aten ahkying hpe bai lu mawai la hkra nga shakut dingyang rai nga ndai re !
Wa , ngai lu matsing nga ai, hkun ning a shong e dai n hkru ai share masha ni go , wa hpe rim kau nna“Bochyop shachyang”shachyop ya ma ai . Ngai shi ning jan du hkra “Wa”ngu nmu shaga yu , ngai go gashung ta na lap n lap ai hpun gasha zon zon gashung lagyi hkam sharang let jan pru na sha la nna gaba wa ai re . Wa, daini nang annau ni hpe jahkrai kau da yu sai ngu hkum myit machyi sa ! Hkum nyit tsang sa ! N gaja prat hta masha a gam maka mung n gaja chye ai wa re .
Wa , ngai a krowang gata hta , nang go mungkan ting hta hkikhkam dik ai gawa re. Shawa mu jom galo ten ko nna ya gadai mung gadai galo sha ai ten ni hta shawa masha ni a nga du hkra htep lahti di yu lajang lom, dai anhte nta ndo ya hku lai lam pat mat hkra hpum shanu chyong nga ai nga wuloi dumsu ni hpe mu hkrup ai masha ni tsun ma ai“Brang e , ningwa go mungkan ga hta nga gumra hte ga hkrum ai masha re.”da. Gaja wa she teng le , wa nang nga wuloi zon zon , lu ai sha ai n mu tim, nang galo jo ai go nngot bat wai wai nga ai shat simai……
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ubadi tara(8)
农村实用法律(8)
时间:2014-06-30 00:00:00
Nambat 66 hta dodan ai, hkum shan dut, hpazema gajam re ni hpe go aten 10 ya a lahta de 15 ya a lawu de rim rong ai hte rau, gumhpro lap 5000 a lawu de mung no shawa na, masa nau n song ai ni hpe hpe, aten 5 ya a lawu de rim rong kau, shing nrai gumhpro lap 500 a lawu de shawa na.
Shawa hpong ko la tam ai hpaze ma ni hpe, aten 5 ya a lawu de rim rong kau, shing n rai gumhpro lap 500 a lawu de shawa na.
Nambat 67 hta dodan ai, masu hkalem, jahkring la,shachyan ya re ladat hte masha ni hpe hkum dut sha shangun ai ni hpe, aten 10 ya a lahta de 15 ya a lawu de rim rong na hta n-ga, gumhpro lap 5000 a lawu de mung no shawa na. Masa nau n laja ai ni hpe, aten 5 ya a ladu de rim rong kau, shing nrai gumhpro lap 500 a lawu de shawa na.
Nambat 68 hta dodan ai, nsen nsa re laika, hkumhpa laika, sumla, dat shin hkui, tip hkui re galo, hto shalai, gahtap dip, dut shapro, shap shapro, shing nrai dutnu, chye-nan hte kaga shi htinglet hking rai ni hte nse nsa re shiga shabra re ni hpe go, aten 10 ya a lahta de 15 ya a lawu de rim rong na hta n-ga, gumhpro lap 3000 a lawu de mung no shawa na. Masa nau nlaja ai ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na.
Nambat 69 hta dodan ai, lawu de na masa langai hta wa hkra ai ni hpe go, aten 5 ya a lawu de 15 ya a lawu de rim rong na hta n-ga, gumhpro lap 500 a lahta de 1000 a lawu de mung no shawa na.
1. Nse nsa re hkui ni woi bang yu ai.
2. Nse nsa lam woi pya ai.
3. Nse nsa lam galo ai ko hkan lom ai.
Masha ni lahta de tsun lai ai lam ni galo ai re chye nga ninglen, lakung lama galo ya ai ni hpe go lahta ko dodan ai hku nna lajang na.
Nmabat 70 hta dodan ai, gumhpro amyat tam na matu, hpaida da ai ni hpe hpaida da na lakung lama galo ya, shing nrai gumhpro lo lo gun nna, hpaida da lom re ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na. Masa laja lana re ni hpe go aten 10 ya a lahta de 15 ya a lawu de rim rong na hta n-ga, gumhpro lap 500 a lahta de 3000 a lawu de mung no shawa na.
Nambat 71 hta dodan ai, lawu de na masa langai hta wa hkra ai ni hpe go, aten 10 ya a lahta de 15 ya a lawu de rim rong na hta n-ga, gumhpro lap 300 a lawu de mung no shawa na. Masa nau nlaja ai ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na.
1. Ubadi tara tot lai nna ka-ni nhpang 500 n du ai, shing nrai kaga ningtuk rai loili hkai ai.
2. Ubadi tara tot lai nna ka-ni re ningtuk rai nli, shing nrai abong mari dut, hto shalai, gun hkom ai.
3. Ubadi tara tot lai nna ka-ni kop loili hto shalai, mari dut, htun ton ai.
Lahta ko tsun lai ai nambat 1 ko wa hkra ai ni go ka-ni garai nsi ai shaloi shot gabai kau jang, ubadi tara hku nlajang sai.
Nambat 72 hta dodan ai, lawu de na masa langai hta wa hkra ai ni hpe go, aten 10 ya a lahta de 15 ya a lawu de rim rong na hta n-ga, gumhpro lap 2000 a lawu de mung no shawa na. Masa nau laja ai ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na:
1. Ubadi tara tot nna ka-ni chyang hke 200 ndu, ka-ni hpro shing nrai, Gya-kyi pun pyin(甲基苯丙胺)hke 10 ndu, shing nrai kaga ningtuk rai loili gun ai.
2. Masha ni hpe ningtuk rai la ya ai.
3. Ningtuk rai lu, htu re.
4. Tsi sara ni hpe masu jahkrit nna nanghpam tsi, myit shapyo tsi la ya shangun ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Myit dum nngai
思恋
时间:2014-06-02 00:00:00 来源:德宏团结报
Htingra bungshi bung alet wa,
Jinghpo bumga ningtsing nga.
Nampu nampan hpo shaya,
Hkra u a pukdun mung ngoi gara.
Wunpong a htunghking hpalap htu poi bai du,
Shadan a hpuntai ya mare ko bai hkrumzup lu.
Magyep a tsahku hte hkap dojau,
Manyi a sumsai hte hkap shajau.
Htunghking a shatlit hte ro,
Amyu a hpun hking hte gro.
Hpunau bosang ji nban yong hkum ra rai,
Manau wang ting shingkang dik la sai.
Htunghking maka hpe jom shagu,
Amyu a wumja lam hpe jom shawu.
Gumhpro nhtu hte oh ra ra,
Banbo layit hte nau pa pa.
Chyingbau shupsheng hte htongka ka,
Sailen a mahku hte oh ye ye.
Hkon a shangon manong hpe wa shingran nga nu yo!
Brang a sailen nten ko chyu len nang na zon nga ai le!
Wunpong a shayi tsom dik sai,
Hpunhking a rida maka chye da ai.
Myitsu ai shayi sha ni hkrai,
Mu dik ai hpalap mahtu mung chye htu ai.
Wunpong brang a sindai htuk htak wa nyi ai le,
Nu yan wa a ganam tai na hku yo ton da sai yo.
Hkainu pan go masat kumhpa rai,
Numhtet ga matep shagun ai mung tai.
Ninghkong a jaiwa buga hta wa,
Htunghking a maka chying ai ginra,
Panlong pan pu tsom ai gaten hta,
Nang hpe grau marit myit len nngai yo e!
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Dingshon shang ai shaloi dingshon shang wa ai ni tsun shaman ai ga hte hkap hkal
赞歌
时间:2014-06-02 00:00:00
Num ni mga: Shang wa ai ten go nta amdu jan shong jahka dun lahkum hpai na. Lama na ganam lu ai rai yang go, ganam rai timung mai ai lam chye lu ai. Lata lama manu yang ahkra mung lang ai bo htung re.
nambat w hkan matut nang ai wa gai lawu lahta gadai ria timung mai ai, lo son lang ai.
Nambat 3 na wa go n-gu gun ai lam chye lu ai. Lawu de go grai wa masat ai lam n nga ai, ndi hpai ai hpang, sumpu, panyep nba, hkum sumhpa mai lang ai.
Ala ni maga: Nta madu wa go ri nhtu hpai ai.
La gaga lawu lahta ni mai hkan sai, numbat 2 abau lang ai wa rai n, abau hpe dum nna shang wa ai. Lawu de go hkum sumhpa lang na shang wa ai.
Chyinghka lam lai ai ko nna shaman sai, shang wa ai ni tsun ai, anhte go mado ninghtan asut lun ai n lo, nhprong nhkyeng shayi shadang aja sumpu sumhtang gun ai ni lo, wuhku wula sut, wudung wa dung asut, wu jang wu rai agan gun ai ni, shayi shadang mayat maya gumja gumhpra galu gaba nga mai wunli lun ai ni lo... ndai hte go shang wa ai ni shaman ai ga re.
Nhku gata e hkap tau la ai hkalum la ai ni bai shaman ai ga:
E lo, la nga ga ai lo, galu gaba mayat maya lit, gumja gumhpra, ja bau yamnga sutgan gun ai ni e... la nga ga ai lo, sinpro sinna uru sengmau aja gun ai ni e... shayi shadang go gan lun ai ni e, la nga ai lo... ndai hte hte hkap hkalum shaman ga tsun ai.
"Latsa lamun ning ahting ko ring, ningnan nta ko chying wa na sai lo" shang wa marit lo. Nbang dap de shang sai, loi mi zim nga la ngut ai hpang, dingshon tsa ngu ai gam lu ai. Sha hpa lama mi hkyem da nna, n-gup ningyau shangun ai lam rai nga ai. Ndai lu ha ai ten mung yong jom shaman ai ga.
"Mu reng sai lo, sau reng sai lo, latsa lamun ning, hkaisa hkainan gahtap en, naisa naimam ganap en..., gahpu ganau mayu dama shat jo lot, makyin jinghku laiwa laisa manam, shat ya kahtang pot na en nga reng sai lo.
"Aja tam yang shadang aja lu, hka nam hpaga bram yang shayi aja lu, myit ai lam don da son ai lam hkron hkra ali ningchyi ajan hkali n hkra ai ya, latsa lamun ning ahting ko ring ningnan ko chying nan nga sai lo."
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Miwa mung hpuntang hpaji npot mying danhkung masha(4)
哲学名士(4)
时间:2014-09-09 00:00:00 来源:德宏团结报
Sin Zi: Hpaji hkumtsup ai sara gaba
◆ Nga pra lam labau
Sin Zi, mi na mying go Sin Hkong ngu ai re, laika mying go Hkyin nga ka shamying da nga ai, Miwa amyu, Ju Aru Arat prat Jan-go Aru Arat jahtum do Jaugo Aru Arat yishi(Ya daini na Shansi Anze) masha, shi go mying danhkung ai myit usa, shali laika usa, mung masa usa rai nga ai. Shi go tsa shaning shong 313 ning hta sa pra nna, tsa shaning shong 238 ning hta si mat sai. Shi a myit masa lam go machyim lam hte masha lam de loi lo jau nga ai.
◆ Galu gaba wa ai maumui
Sin Zi go teng teng tup tup re masha rai nga ai
Sin Zi go hkikhkam ai sharin shapan usa rai nna, no gaji ko nna sharin achyin lam hpe tsora dik ai masha rai nga ai. Shi go moi na chyum laili laika ni hpe grai maju jung rai hton shabra sa wa re majo, masha ni e shi hpe"Chyum laika sara gaba"nga no shagrau shamying ma ai.
Ma gaji prat hta, Sin Zi a ganu gawa go shi hpe Hkung Zi hte Mung Zi zon re hpaji rong ai sara gaba byin lu hkra nga grai myit kam gaba ma ai. Shing rai, Sin Zi go ganu gawa yan hpe n myit gom shangun hkra ngu nna, shani shana laika hpaji sharin achyin shakut sa wa sai. Dai rai yang, Sin Zi go laika sha chye hti, lachyum hpe go atsom nchye htai la rai, gade sharin la yang gade bai malap kau kau rai nga ai.
Lani mi hta, gawa shi hpe :"Ma e, nang daini <
Sin Zi go gawa shi hpe grai kam sham ai majo, lama chyet yu sai ngu she masu tim, gawa na kam chyalu sha rai nga ai ngu myit nna, gawa hpe:"Chyet yu sai, wa."nga masu u ai.
Ndum shami, gawa go shi hpe:"Rai yang nang ngai hpe chyet dan yu rit."nga dat nu ai.
Sin Zi go shong n chyet yu ai majo, salat hte grit rai, laika hkum mi pyi n lu chyet shapro dat nga ai.
Shaloi gawa masin gaja pot rai, shi hpe:"Nang go laika pyi n chyet yu ai, hpa majo ngai hpe chyet yu sai nga masu ai re ta?"nga duru pot sharin dat nu ai.
Sin Zi ga hkun mi pyi n wam tsun ai, dai shara ko sha mau tsap nga nna, gawa daru sharin ai ga hpe madat hkam nga nu ai.
Ndum shami, gawa go grai myit ru myit yak ai zon nga ai ga hte shi hpe:"Hpaji sharin achyin la na go madu a mu lit re, madu hkum madu nmai masu ai. Daini ko nna, ngai na a sharin achyin lam hpe n tek sagon sai."nga tsun u ai.
Ga tsun ngut ai hte, gawa go shi a yup gok ko na hkom pru mat wa nu ai.
Gawa daru sharin ai dai shani ko nna, Sin Zi go teng teng tup tup rai laika hpaji sharin achyin la hkrat wa sai.
● Laksan ninghkring ni tsun ai:
Sharin achyin lam hte nga sat nga sa lam hta, Sin Zi go teng teng tup tup rai mu htam sa wa ai masha rai nga ai. Hpaji myu mi hpe chye jang, madu chye sai ngu n gaya hkra mai tsun ai. Madu n chye ai hpaji hpe go, madu n chye ai ngu tsun shadan ra ai. Ndai go Sin Zi anhte hpe tsun shadum da ai ja chyum ga hkun rai nga ai.
Sin Zi teng teng man man rai hpaji sharin achyin la hkrat wa ai laikyang go anhte ma ni yong sharin la ging nga ai. Lo malong ma ni go madu a mu lit shangut kau malu sha nga nna, sharin mi sharin yu ai hpaji hpe chye ma sai nga madu hkum madu masu la chye nga ai. Ndai zon re laikyang go sharin achyin lam hta madu hkum madu hpe grai wa-hkye hkra nga ai. Dai majo, ganu gawa ni ma hpe no gaji ko nna teng teng tup tup re laika hpaji sharin laikyang shaman ya ra ai.
● Dinghku gata sharin shapan hpaji:
Sin Zi a maumui ko nna, anhte lawu na lam ni myit shapro lu ga ai:
1.Ganu gawa ni ma hpe hpaji sharin achyin la na go madu a mu bungli nan rai nga ai ngu tsun dan ra ai. Mayu na nga sat nga sa lam hta, ganu gawa ni ma hpe nong e "Laika lau ka u le"ngu nmai shagui ai, ndai zon ngu sha tsun shagui nga jang, ma go hpaji sharin achyin lam hpe ganu gawa a matu sharin ra ai zon ngu chye myit shai la nga ai.
2.Ganu gawa ni ma hpe teng teng tup tup rai hpaji sharin achyin la ra ai ngu n-gun jo ra ai. Mayu na nga sat nga sa lam hta, ma hpe masha ngu ai go gadai mi rai rai, no gaji ko nna amyu magup chye ai masha go gadai mung n nga ai, madu nchye ai lam hpe go atsom san chye la ra ai hta n-ga, nchye ai hpe mung chye masu su re laikyang go hkrit hpa nan rai nga ai ngu tsun shadum ra ai.
● Galu gaba wa lam na myit lu lam:
Madu nchye tim chye masu su re ma go hpaji sharin achyin jat la na matu yakhkak dik nga ai, ndai zon re laikyang go masha wa hpe masu mago ai hta n-ga, grau nna go madu hkum madu masu mago la ai laikyang she rai nga ai, dai majo ndai zon re laikyang go ma ni hpaji sharin jat sa wa ai lam hta akyu gachyin pyi n rong nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Miwa mung hpuntang hpaji npot mying danhkung masha(3)
哲学名士(3)
时间:2014-09-09 00:00:00
Jong Zi: Myit dam lada dik ai myit usa, hpuntang hpaji usa
◆ Nga pra lam labau
Jong Zi, mi na shaga mying go Jong Chyu ngu ai re, laika mying Zi Shu, Jong Zi ngu ai go shi hpe hkungga shaga ai mying rai nga ai, Jan-go Aru Arat prat na Sunggo Mung(Tsun ma yang langai go ya na Anhui mungdo gaba Mungchin ginwang masha, bai langai go ya na Honan mungdo gaba Shanghkyu ginwang sinpro dingda Myinhkyen ginwang) na masha nga ma ai, mying danhkung ai laika hparat ninghkring, myit usa, hpuntang hpaji npot usa, Daugya hpaji hpung na gasa masha langai rai nga ai. Mungkan shaning shong 369 ning hte mungkan shaning shong 286 ning daram hta sa pra ai masha rai nga ai. Hpang prat na masha ni shi hte Lau Zi hpe "Lau Jong" nga nna gapyon shamying ma ai, shan hte a hpaji hpe mung "Lau Jong hpuntang hpaji npot"nga no shamying ma ai.
Shi a myit hta n shareng ai dingdo ladat lom nna, shi a myit masa madung go mungkan ga ntsa na myu sumhpa go laklai nga ai hkrai rai nga ai nga myit u ai. Dai a npot nhpang ko shi go "Nhpa wa rai tim shi hkrai shi byin ai ko hkan nna galo nang ra ai." Nga no myit u ai.
◆ Galu gaba wa ai maumui
Arong aya hpe n sharong
Jong Zi a kun dinghku go grai ruyak matsan ai majo, loi nhkring shat pyi hpa nsha nga ai. Shi go shani shagu long mya nsa dai sha hpun lang, madu jan atsing hte da ya ai zauhkai shamya sha hkai lang rai, Hpushui(濮水) hka ngu ai hka kau ko nga sha sa ton chyai chyai rai u ai. Nga lu nlu ton tim, shi go grai myit gabu dik dum nga ai.
Dai aten hta, shi go sak no gaji tim, mying grai danhkung sai. Zhugo Aru Arat na hkohkam wa Jong Zi kung gat ai lam hpe na chye ai htom, shi hpe mungdan gon lajang lom shangun nu hku so shaga la na nga myit u ai. Shing rai, shi go du gaba lahkong hprai nna, manu ging dan ai kumhpo kumhpa re hkyem lang rai, Jong Zi hpe sa jahkrum shangun u ai.
Du gaba dai yan tam she tam rai yang she, Hpushui hka makau ko nga ton nga ai Jong Zi hpe sa mu tam ma ai. Shan sa mu ai Jong Zi go bu hpun palong ashep ashap rai nna, mayu na hkai mu masha hte ginhka shara nrong nga ai, rai yang shi a myi lahkong go atu asan re hta n-ga, bonu zen kung ai hte myit sam dik na zon re tsam marai hpe yu shapro lu nga ai. Dai shaloi, shi go myit grai maju jung rai nga ton nga nna, du gaba dai yan go shi a makau ko sa la nga ma ai.
Aten chyahkring mi lai jang, Jong Zi go shi a hpang e masha tsap nga ai zon nga nna, n htang yu dat u ai. Shaloi, du gaba dai yan go grai hkung ga rai hkom sa wa nna, shi hpe :"Jong Chyu salang wa, an go Zhu Aru Arat hkohkam wa hprai dat ai gasa rai ga ai. Hkohkam wa nang a hpaji hte danhkung ai mying hpe grai shagrau shaa ai majo, nang hpe mungdan gon lajang lom na matu sa so shaga shangun ai re, nang gade pu ba tim an hte she no hkan wa yu ga!" Nga tsun so nga ma ai.
Jong Zi bo gayin la nna, hka kau ko nga ton dangam rai nga u ai. Shi go myi loi ti kau rai, du gaba dai yan tsun ai ga hpe n na ai zon, gachyi pyi n shamu shamot mat nu ai.
Shingrai, du gaba dai yan go mi tsun ai ga hpe galang bai gahtap tsun dat masai.
Tsomra na jang, Jong Zi go tsun ai ga hpe go nhtai ai:"Ngai na yang, Zhugo Aru Arat ko mau na zon re gaba dik ai taukop langai nga ai da, rai yang si mat ai aten 3000 ning jan du sadong! Nanhte a hkohkam wa go lai sumpan hte gayop nna, sanap hka hpun kok ko bang da nhtom, myau gaba ko sa ton da nna, shani shagu sa jo jau nga ai da nga tsun ma ai, yi re ta?" Nga san dat u ai.
Du gaba dai yan go atin ama nga :"Re, teng sha re." Nga jom htan ma ai.
Jong Zi matut nna:"Rai yang, myitsu salang yan, taukop dai si ai hpang shi a nrut nra hpe masha hpe jo jau shangun yang she hkungga lu na hku myit mada ai kun, shing nrai shi madu hkum madu myit mi rai kam ai hku hkumpa gata hkan gano hkom na hku she myit mada ai kun?" Nga bai san dat nu ai.
Du gaba dai yan grai lawan ai hte:"Dai go shi kam ai hku hkumpa gata hkan she gano hkom mayu lo."Nga jom htan dat masai.
Shaloi Jong Zi manyi let:"Salang gaba yan nan she nhtang mat wa manu, ngai mung madu kam ai hku nna hkumpa gata hkan gano hkom mayu nngai lo." Nga du gaba dai yan hpe nhtang wa mat shangun nu ai.
● Laksan ninghkring ni tsun ai:
Arong sadang hte ja gumhpro go masha hpe gaja dik ai rung rai lakung lama jahkum shatsup ya lu nga ai, raitim masha a atsam hpe mung dip shamyit kau ya chye nga ai. Jong Zi a myit masa lam hpe daini du lang shachyam sa wa lu ai npot nhpang go, arong sadang hte ja gumhpro hpe n marit ai majo rai nga ai.
Arong sadang hte adu aya lu hkra nga shakut lam go n shutshai ai, rai yang dai ni hpe nga nna nga sat nga sa lam na grau ai sam majing hpe malap kau, shing nrai myit hpyak mat rai jang, arong sadang hte adu aya ndai myu lam lahkong go masha pra sa laman hta myit ru myityak shangun chye nga ai. Dai majo, ma ni hpe sharin shapan ai shaloi, ganu gawa ni ma hpe:"Arong sadang hte ja gumhpro hpe sha nau n mai marit ai."Ngu sharin shapan shaga ra ai.
● Dinghku gata sharin shapan hpaji:
Jong Zi a maumui ko nna, anhte lawu na lam ni myit shapro lu ga ai:
1. Ganu gawa ni ma hpe:"Arong sadang hte ja gumhpro hpe nau n mai marit ai" kasi galo dan ra ai.
2. Ganu gawa ni ma hpe arong hpe n mala, ja gumhpro hpe sha nau n mai marit ai hte maren, masha gaja galo na she ahkyak rai nga ai ngu sharin shapan ra ai.
● Galu gaba wa lam na myit lu lam:
Mungkan hta nga sat nga sa lam hpe shaging shadan ra ai hta lai nna n hpa mung n nga sai, dai majo, arong sadang hte ja gumhpro hpe ladu lai rai n marin ga.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mungdan ting na hpaji usa ni mung htingrep majen je hpaga yumga mabyin nnan jom dup ginrat ma ai
全国专家学者研讨沿边开发开放新趋势
时间:2015-01-30 20:09:19 来源:德宏团结报
Shata 12 nhtoi 23 ya ko nna 24 ya shani du, mungdan magam rapdo muhtam lom gok hte mungdo gaba asuya ni ahko ahkang jo nna, mungdan magam rapdo muhtam lom gok ya prat tsit lali sutgan dup ginrat rung, yinnan mungdo gaba asuya mu htam lom gok, Sakhkung mungdo pati rapdo, mungdo asuya ni ma- dung rai mu jum ai, Shuili mungdan ahkyak majen je hpaga yumga chyam shara gonhkang rapdo ni muhtam garum ai mung htingrep majen je hpaga yumga dup ginrat zuphpong Shuili myu ko hpo hpong lai wa sai.
Mungdan ting na du sa wa ai tsang shagu asuya muhtam lom masha, Yinnan Shuili, Kongsi Tungsin,Nuimungku Manchyuli shara 3 mungdan ahkyak majen je hpaga yumga chyam shara na gasa ni, mung htingrep mungdo gaba shara shagu na hpaji usa ni zuphpong lom ma ai.
Mungdan magam rapdo mu htam lom masha Du Yin madung rai mungga hko tsun u ai, mungdan magam rapdo muhtam lom masha Chin Hkyen Sin, Go Ji Rung, Se Be Yang re ni zuphpong sa lom ma ai.
Zuphpong laman hta, zup- hpong sa lom ai ni Shuili gahkan wunhpom jep shara, Yinshang Jegau sengke galo shachyo jak rung hte Shuili gahkan maigan pru shang lam go maden shara re Shuili hpaga yumga chyam shara go maden sat lawat ni sa yu jep hkom ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mungdo mung masa bongban rapdo salang ni hkaimu hpun maling mu lam na ahkyak galo shapro go maden mu sa yu jep hkom ma ai
州政协委员视察农林重大产业项目建设
时间:2014-12-24 08:46:15 来源:德宏团结报
Ndai go yu jep hpung ni sungchyung ai hte Chinzi gat mare Bangwa sha-mu hpun hkai shara ko wa yu jep hkom nga ma ai re.
Mungdo mung masa bongban rapdo tingnyang up tau Ju Hkyi go mungdo mung masa bongban rapdo dinggrin salang, salang nkau hpe woi nna, shata 11 nhtoi 26 ya ko nna 27 ya shani du Nshon, Yinkyang ginwang lahkong ko hkaimu lam hte hpun maling mu lam na ahkyak rung rai galo shapro go maden mu sat lawat wa yu jep hkom ma ai.
Mungdo hpun maling gon rung, mungdo hkaimu gon rung, mungdo asuya mu jep shadut gok na seng ang ai mu lit hkam masha ni sa yu jep shingnan lom ma ai.
Yu jep hpung ni shong hpang rai Nshon ginwang Ya sinhte hpun kawa satut seng, Chinzi gat mare Bangwa sha-mu hpun hte nbu si hpun bong shara, Yinkyang na shara nkau hkan hte Htungbyi kon ginwang do Htangli pa zhaugo hkai shara re hkan wa yu jep hkom ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Miwa mung na woion ningbo ni
故事
时间:2015-01-31 11:23:04 来源:德宏团结报
Hkyin Shi Hong: Gaju gajat hkohkam
◆Shi a pra sa labau
Hkyin Shi Hong, bosang mying Yin, shaga mying go Jin nga ma ai, Miwa amyu, Hkyin Jong Shang hkohkam a gasha, Jaugo Aru Arat ginjo Handan(Ya daini na Hobe mungdo gaba Handan myu)ko shangai shaprat ai re, Miwa mung labau hta nambat langai ginhkyom up hkang lu ai hkohkam prat—Hkyin Aru Arat hkohkam prat na mungdan go hpang ai hkohkam rai nga ai. Shi go mungkan shaning shong 259 ning hta sa pra nna, mungkan shaning shong 210 ning hta si mat sai. Yin Jin go asak 13 ning hta hkohkam lahkum dung sai hte maren, sak 22 ning du jang sak kung sai masha rai sai ngu nna hkohkam tai na poi galo nhtom, shong hpang rai Lui Bu Wui, Lau Wu re ni hpe sat kau u ai. Mungkan shaning shong 230 ning ko nna mungkan shaning shong 221 ning laman hta, shi go shong hpang rai Aru Arat mungdan kru hpe gasat shamyit kau nna, Miwa mung hpe ginhkyom up hkang ai mu lam gaba galo shangut kau nu ai.
Hkyin Shi Hong go nambat langai Miwa amyu madung, bosang amyu sha ni hpe ginhkyom up hkang ai ginjo ahko ahkang mazing mungdan—Hkyin Aru Arat hkohkam prat go maden sharot ton ai wa rai nga ai, daju go Sen-yang ko rai nga ai. Shi go madu galo sa wa ai mu lam hpe gaga hkohkam manga kru ni hta grau lai jan dum nna, shi a lawu na du gaba ni dup bong yu nna hkungga shaga ai mying hpe“Hkohkam gaba”ngu gram galai kau u ai. Shi go Miwa mungdan labau hta nambat langai “Hkohkam gaba” ngu shamying la ai madu hkohkam re hte maren, Miwa mung hte mungkan labau hta mung ram ram ganan hkra nga ai, shi hpe Myin Aru Arat prat na myit usa Li Ji go“Gaju gajat hkohkam” nga shagrau shamying u ai.
◆Galu gaba wa ai maumui
Myit jasat sam ai yo shada lam sing ton
Jan-go Aru Arat laman hta, Chyu Aru Arat hkohkam hko hta lai nna, n-gun grai rong ja ai Aru Arat ni no lo dik nga ai, dai ni hta grau madung ai ni go Yen Aru Arat, Jau Aru Arat, Zhi Aru Arat, Zhu Aru Arat, Wui Aru Arat, Han Aru Arat, Hkyin Aru Arat re Aru Arat sanit no du nga ai, masha ni“Jan-go Aru Arat sanit”nga shamying da ma ai. Ndai Aru Arat sanit na ni go gadai mung gaup sha mayu nna, shaning tup tup majan gasat hkat ai mu sha pru pru rai nga ai. Rai yang Aru Arat sanit ni hta, Hkyin Aru Arat ni go Shang-yang ubadi ngu ai ko hkan galo shatup sa wa ai htom, yet yet nna grai ngangkang wumja wa masai. Yin Jin hkohkam lahkum dung ai htom, hpyen n-gun mung grau nna jat gaba la lu masai.
Yin Jin go lani hte lani sak gaba wa sai hte maren, mungkan shaning shong 238 ning hta, sak 22 ning du sai Yin Jin go hkohkam ahko ahkang jum hpang sai. Shi go shong hpang rai Lui Bu Wui hte Lau Wu re“Ahko ahkang hte madu hkohkam hpe dip gamyet”ai du gaba ni hpe sat kau nna, shi a sara Li Si, hpyen mu lam hta mying danhkung dik ai Mung Hten hte Wang Zen re hpaji rong ai masha ni hpe mu lit ap ya nna lang hkrat wa u ai.
Li Si a “Aru Arat ni hpe sat shamyit kau, hkohkam gaba byin lu hkra shakut nna, mungkan ga ntsa hpe ginhkyom up hkang lu hkra”nga n-gun jo ga nsen hta, Hkyin Aru Arat hkohkam Jin wa a mung masa lam go Miwa mung hpe ginhkyom up hkang la lu hkra nga galo hpang wa sai.
Mungkan shaning shong 230 ning hta, shi go hpyen hprai nna shi hte grau ni n-gun grau nrong ai Han-go Aru Arat hpe sa gasat shamyit kau nu ai. Mungkan shaning shong 229 ning hta, shi Hkyin-go Aru Arat na n-gun rong dik ai hpyen mazing la nna, n-gun lu mi lu hte Jaugo Aru Arat hpe bai sa htim gasat nu ai. Hpang shaning Jaugo Aru Arat hpyen ni hpe gasat dang kau nna, Jaugo Aru Arat ni a daju Handan hpe sa gasat la kau lu sai hte maren, Jaugo Aru Arat hkohkam wa hpe mung rim la kau re majo, Jaugo Aru Arat mung nmoi myit mat sai.
Dai htom Yin Jin madu nan Handan ko sa du nna, byin sa maka hpe jep yu nhtom, Yen-go Aru Arat hpe bai gasat shamyit kau na hku ameng hprut di jahkrat dat nu ai. Jahtum e, Hkyin Aru Arat hpyen ni Yishui sinna maga ko Yen Aru Arat hpyen ni hpe gasat dang kau nna, Yen-go Aru Arat ni a daju hpe gasat la lu kau sai hte rau, Yen-go Aru Arat ni mung nmoi myit mat sai.
Han Aru Arat, Jau Aru Arat, Yen Aru Arat re ni hpe gasat shamyit kau ai htom, Hkyin Aru Arat hkohkam wa go shi a bandung hpe Wuigo Aru Arat hte Zhugo Aru Arat hpang de bai shading ton sai. Shing rai shi hpyen du gaba langai hpe hpyen ma hte gumra sen mi hprai ya nna Wuigo Aru Arat ni hpe shong sa htim gasat shangun u ai, dai htom mungkan shaning shong 225 ning hta, ong badang wunli lu ai hte Wuigo Aru Arat hpe shamyit kau sai hte maren, Wuigo Aru Arat na hkohkam wa hte hpyen du hpyen ma ni hpe Hkyin Aru Arat ko no rim wa shajang ma ai. Matut nna, Hkyin Aru Arat hkohkam wa go hpyen du dingla Wang Zen hpe hprai nna Zhugo Aru Arat ni hpe bai sa htim gasat shangun nu ai. Wang Zen go Zhugo Aru Arat shinggan ko sa du ai hte, Zhugo Aru Arat hpyen ni hpa pyi nchye shi yang, grai lawan rai sa htim gasat nna, Zhugo Aru Arat hkohkam wa hpe rim la kau re htom, Zhugo Aru Arat ni mung nmoi myit mat sai.
Dai htom dai aten hta, Aru Arat kru ni hta Zhigo Aru Arat ni sha ngam nga sai. Mungkan shaning shong 221 ning hta, Wang Bun hpyen woi nna Zhigo Aru Arat ni a daju Linzi ko htim gasat shang wa jang, Zhigo Aru Arat na hkohkam wa asum hkam mat nu ai. Dai aten du yang, Hkyin Aru Arat hkohkam Jin go aten 10 ning pyi ndu ai ong badang wunli lu ai hte ginhkyom up hkang mu lam gaba shabyin kau lu nna, Miwa mung labau hta nambat langai gumchying gumsa mungdan—Hkyin Aru Arat hkohkam prat ngu ai go sharot ton sai hta n-ga, madu hkum madu“Hkohkam gaba”ngu mung no shamying la u ai. Htom hpang de na ni go shi hpe“Hkyin Shi Hong”Nga ma ai,Miwa mung go dai ko nna gumchying gumsa hpong shingra de shang hpang wa sai.
●Laksan ninghkring ni tsun ai:
Shong na Sowet mung mying danhkung ai sharin shapan usa Suhomulinsi Gyi tsun yu ai:“Myit sam myit go kritung hpaji a abong rai nga ai, bungli hpe tsora galo ai ta lahkong hte bai apom maka re htom, ga sau rong ai shara ko sa hkai ton jang chye galu gaba wa nga ai. Bungli galo lagon lamon, madu hkum madu kam mara re ni go, gade myit sam ai lam myit ton tim gaman sha re. Myit jasat sam ai yo shada mu do masat ton, laksan mu lam lata gaja ton re lam go, nga ngui nga pyo wa na npot nhpang rai nga ai.”
Ganing re hpe ong dang nga ma ta? Ong dang ngu ai go myit sam lam hte myit mada lam shabyin lu sai hpe ngu ai re. Hkyin Shi Hong dai zon re prat hta Miwa mung hpe lu ginhkyom up hkang ai npot nhpang go, no gaji nna shi go sam dik ai myit jasat yo shada chye re majo rai nga ai. Shi a sam dik ai myit jasat dai n-gun jo sa wa ai gata hta, shi go majan gasat da-ngam rai shakut sa wa re majo she, jahtum e ong dang lu nga ai. Hkyin Shi Hong a hkikhkam ai myit jasat hpe go, anhte ma ni yong sharin la ging nga ai.
●Dinghku gata sharin shapan nyan hpaji:
Hkyin Shi Hong a maumui mausa ko nna, anhte lawu na lam ni myit htai shapro lu ga ai:
1. Ganu gawa ni ma hpe myit jasat sam ai yo shada mu lam langai myit sharot ton ra ai ngu matsun madun dan ra ai. Bandung n nga ai sharin achyin sa wa ai go, myiti na hpang hte maren rai nga ai. Myit jasat sam ai yo shada lam nsing ton ai shakut sa wa yang go, gaman ko shakut kau na chyalu sha re. Dai majo, ganu gawa ni ma hpe myit jasat sam ai yo shada lam myit sharot ton ra ai ngu matsun madun dan ra ai.
2. Ganu gawa ni ma hpe madu yo shada ton ai myit jasat sam lam de yong nna shakut sa wa ra ai ngu n-gun jo ra ai.
●Galu gaba wa lam na myit lu lam:
“Hpyen hpung masum hpyen kaman du hpe gashun la lu ai, masha a myit jasat jasa hpe go n lu gashun la ai.”Ga hkun ndai myit jasat jasa hpe masha pra sa laman ahkyak dik ai lai hpe aningtsing nnga hkra tsun shadan dan nga ai. Dai majo, ma ni yong madu a myit saku lam hte myit jasat jasa sam ai yo shada lam sing ton ra ai hta n-ga, mu lam dai ni hpe ngu nna n hkring n sa shakut shaja sa wa ra ai
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
TI BOT NINGHPANG GON AI LAM
故事
时间:2014-05-08 00:00:00 来源:德宏团结报
Do kaba 2
Du Nau NO go, hka hku de ko pru wa ai hpang Mali Hka hkan let Hka hku de bai nhtang lung mat wa wu yang, Dinghta Wa Yang ga de du pru wa wu ai.Dai shara hta nga ai Ningwum Ninghkyeng bum hta mung mang sha galang kaba langai mi go, hpun langai mi hta tsip tsip nna nga wu ai. Dai hpun hta go jahku hkam kaba ai naidum ru langai mi mung lung nga malu ai. Mang sha galang go, dai yang nga aii ma kaji ni hpe hta sha shatsang mu ai rai nna,Dinghta Wa Yang masha ni go DU Nau No hpe galang hpe gap sat kau na matu so mu ai. Rai timung, galang go sumum kata e tsip tsip nna rong nga ai majo, kaning n chye di wu ai.
Dai prat na msha ni go, machyu mayen nhtu sha lu shajang ma ai rai nna dai naidum ru hpe n lu kahtam di kau mu ai majo, galang hpe mung n lu gap mu ai. Shaloi Du Nau No go, "Ngai hpu wa go ntong n htu lu ai majo, ngai hpu wa go ntong nhtu lu ai majo, ngai shi hpe no hkan tam yu se ga," ngu nna mali hka a sinpro hkran lam hku yu hkrat wa wu ai.Du nau No go, kahpu hpe tam na nga nna mali Hka a sinpro hkran lam hku yu hkrat wa yangMali yan ningmai hka mazup makau e sa du wu ai.Dai shara hta Sinna Hkran hkin-gau de yu dat yang Woi num langai mi go ja shingwoi gun let, hka kau hkan na chtingma ni hpe hkan hta let, nga hkom ai hpe mu wu yang Du Nau No go,(Ndai mali hka go kade wa sung a ni?" ngu san wu ai.Shaloi woi num go, "Sung sung tang tang," ngubai htan wu ai. Dai hpang Du Nau No go,"Ndai hka go kade wa sung a ni?" ngu bai san wu yang, woi num go,"Sung sung tang tang," ngu sha bai htan wu ai.Du Nau No go lahkong masum lang kahtap san timung, sung sung tang tang, ngu sha ahtan nga ai ai majomasin na pot ai hte shi lang ai ndan hte woi num hpe gap sat kau dat nna lago hte rap mat wa wu ai.
Shingrai hka rap tong wa nna gap sat kau ai woi num ko na ja shingnoi hpe hta la nhtom, hka shi langai mi hkan let bai lung wa wu yang, hka hku e kahpu go woi kasha ni pon nna dung nga ai shara de du pru wa wu ai. kahpu go kanau hpe, " Lera hkan ning rat hte n hkrum nni?" ngu san yang, n hkrum ai n ngai, ngu bai htan wu ai.Shaloi kahpu go, "To, ndai nang gun lang wa ai ja shingwoi go kanang na rai lit ta?" ngu wu yang kanau go,Lera ko woi num langai mi gun ai ko na re ngu wu ai.Kahpu go,Nang ning rat hpe hkala kau sai nhten, ngu tsun jang kanau go, Ngai dai woi hpe ndan hte gap sat kau se ai, ngu htan wu ai.
Dai hpang kanau go, Hpu e, dDinghta wa yang ga de she bai nhtang lung wa saga; dai yang mang sha galang langai mi go hpun langai mi hta tsip tsip nna nga ai.Dai hpun hta naidum ru jahku hkam kaba ai mung lung nga ai majo, galang hpe n lu gap ai. Dai naidum ru hpe shong kahtam di kau nna she gap mai na tai ai, ngu wu yang,Kahpu go, Dai rai to, ndai ma kaji ni hpe kaning di kau na i? bai ngu jang, kanau go,Ya ngai hkakrik hkaton ni hpe no sa hkui la se ga; ngu wu ai. Shingrai shan nau go woi kasha ni hpe hkakrik katon ni hkui jo kau da nhtom mali hka kau hku htan nna bai lung mat wa mu ai.
Du Nau Gam go Woi num la nna nga ai bum hpe ya du hkra WOI SHI BUM ngu nna shamying mu ai. Dai bum ko nna lui hkrat wa ai hka shi hpe mung WOI SHI HKA ngu nna shamying da mu ai. Ndai hka go Mali yan Hpungmai hka mazup a lahta Myitkyina mare ko nna deng 31 tsan ai shara hta sinna maga de nna mali hka de lui shang ai hka shi langai mi rai nga ai.
Du Nau No yan Du Nau Gam go shingerai lung wa ma ayng, Dinghta a Yang ga de du pru wa mu ai.Du Nau Gam go, shi lang ai Ntong nhtu hte jahku hkam kaba ai maidum ru hpe kahtam dut kau dat nu ai rai nna, numru go nyip mat wa wu ai. Shaloi galang hpe mu sai majo, Du Nau no go shi lang ai gum hkrang kungli hte galang hpe gap sat kau lu manu ai.
Ya galang go si mat wa sai rai nna Dinghta wa ayng masha ni go jom hpya sha shajang mu ai. masha nkau mi go dai galang shan hpe sha lom mu ai rai nna malong maga go n sha ma ai.
Dinghta wa yang masha ni hta galng a bo nu hpe sha ai masha ni go YA HTU ngu ai bo ana, amyi hpe sha ai masha ni go GOSA ngu ai nat, N-gup hpe sha ai ni go SHU MAU ngu ai n-gup machyimana,salum hpe sha ai ni go LASOP nat, lamyi laman sha ai ni go SIN_YO nat hte shan zin hpe sha ai ni go HPYI LAMUM nat ngu au nna lu wa shajang mu ai.
Ya galang hpe gap jahkrat dat nna wa hkrat to ai shara hta kade n na yang mati kaba langai mi tu pru wa wu ai.Dai mati go, pot de jahku hkam kaba nna mati lap go jahku lam pa nga ai.Dai mati tu ai lam hku shong lai sa hkrup ai masha ni go mati lap hpe di sha lai mat wa mu ai.Lap sha ai masha ni go, Lap pyi ndai daram machyim rong ai go hpang de pot sha ai masha ni go grau mu na rai masai, ngu myit la nna, pot sha ai masha ni hpe n rup n tsen mu ai. Dai hpang pot hpe di sha ai masha ni mung, pot pyi ndai daram namchyim rong ai go lap sha ai masha ni go grau mu na rai masai ngu nna lap sha ai masha ni go grau mu na masai ngu nna lap sha ai masha ni hpe n rup n tsen mu ai.
Shingrai Jinghpo mahsa ni go Lngai hte langai shada da n n rup n tsen hkat shajang mu ai rai nna, marai langai ngai hpe Ti ai, Sop ai , ngunnaTi pot ninghpang gon ai shaloi, ndai maumui hpe tsun gon let hpyi lu ai, la,mum su ai re ai masha ni hpe gumlau Pang shang ra ai, ngu nna hpyi gumlau let hpyi jahkoi chye ma ai.
Ndai go Jinghpo masha ni moi prat ko nna ya du hkra hpyi lamum lu ai masha ni hpe maumui gomn ai lam kaba langai mi rai nga ai hte hkan galo nga ai htung kaba langai mi rai nga mali ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Anhte mungdo na ahkyak hpaga gahkan go maden na masing 2 mungdan ko nna wa jep maram masai
Anhte mungdo na ahkyak hpaga gahkan g
Anhte mungdo na 《 Sakhkung mungdo na ahkyak ga- hkan go maden hpang chyam dinglik ma- sing ginra 》 hte 《 Shuili madung hpaga gahkan hpo galo shachyam shaleng dinglik masing ginra 》 hpe, shata 9 nhtoi 11 ya shani mungdan hte Yinnan mungdo gaba na alak ahkyak hpaga gahkan go maden sara usa hpung ni ko nna wa jep maram lai wa masai.
Jep maram lam hpe shong nnan e, masing mu madu ni madu a masing tang shon ai hpang, alak usa ni gadai mung gadai a myit lu lam bai tsun sha- pro nhtom, alak usa jep maram hpung ko nna bai jom maram dinglik yu rai nga ma ai. Hpang jahtum hta alak usa hpung ni ko nna maram shapro lu ai go: Ndai lahta na masing 2 go, madang tso akyu gaba dik ai masing langai rai nga sai, shi go Sakhkung na ahkyak hpaga gahkan go maden zinghka ai lam hta hpushong hpuba tai lu na hta n ga, manu dat akyu lo lo lu mai ai nshon sho ya lu na re nga ma ai. Jep maram hpung hpung up, mungdan rapdo rot jat maram dap dap up ningtau Lu Shi Kyin matsun dan ai: Masing ndai 2 go,Mungdan hte Yinnan mungdo gaba, Sakhkung, Shuili ndai hte na mungdan ahkyak hpaga gahkan maden masing hpe e, anhte seng ang ai rung dap ko nna kyet shop ai hte mungkan madang hku maden hkrat wa ra ai. masing ndai a akyu go mungdan masing re hte ma- ren, akyu go Miwa mung hte Myen mung, Gala mung mayan na hpaga ga- hkan ahkyak madung rai na re majo, madang tso ai hku, myit jasat nnan ai hku, up hkang gonhkang nnan ai hku masing ra ai. Grau nna go Shuili myu jarit mayan na gat kok hte gik tara ni htaphtuk ai htung tara ni masat kau ra nga ai ai.
Mungdo pati rapdo mu madu Jau Kyin Tsun ai: Sara usa ni wa jo ai hpaji go ahkyak dik ai rai sai, anhte a mungdo na mabyin masa ko hkan nna, sara gaba ni a ga hpe sung sung madat mara la nhtom, mungkan madang dep ai maden zinghka lahkam htot hkrat wa na re. Zuphpong hta mungdo mung- chying sha gasa zuphpong gaba dinggrin rapdo mu madu Yi Ma Yo hte, mungdo mung masa bongban rapdo tingnyang up Kung Gyin Jin, mungdo pati rapdo dinggrin salang Ma Fu Chau, Yang Yau Go, Jau Jin Hkang re ni mung jep dinglik zuphpong hta sa lom nga ma ai.
JINGHPO LAIKA
Sumla shiga
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
Lapran tsang jong hte jong gaji ni wunli makop lam sharin la ma ai
Sunla shiga
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
Myitkyina, Hugawng Pa ginra lahkawng na nawku hpung pat jasan komiti pawng nna Jinghpaw Mungdaw kata Hugawng Pa, Danai ginwang e kani yi eka 2,236 hpe nhtoi 19 ya laman jahten kau ya lu ai lam chye lu ai.
Kani yi hkyen kau ya ai shara ni gaw Danai mare a sinna maga deng 20 tsan ai shara Tawang, sinna dingda daw Tarung hte Danai Hka hkahku mayan Gangdau Yang na yi ni re lam pat jasan hpung kaw lawm ai Slg. Tailum La Ring tsun ai.
Dai zawn kani yi hkyen ai hpung ni du ai ten, yi madu ni lapran mayak mahkak ni hte jahkrit shama ai lam ni mung hkrum mat ai lam tsun ai.
“Ninghkap ai masha law malawng re. Tarung kaw nga yang Rahkai hpu nau marai 10 sinat hte gwi gwi sha ‘sa wa mu gap sat kau na’ nga nhtawm anhte sa wa ai lam hkan laika ka da ai. Nkau gaw gap na matu shingding da ai lapran kaw Wa Karai Kasang a chye chyu hte sha anhte ni bai du yang hprawng yen mat ma ai”
Jinghpaw mungdaw kata hkristan hpung ni yawng hpawngchyawm da ai pat jasan ginra--- Myitkyina, Waimaw, Mugawng, Hpakan, Danai Hugawng na ap nawng masha 500 jan hpe uhpung 3 hpaw ninghtan nhtawm pat jasan hkawm mat ai lam dai hpung kawn chye lu ai.
February 12 ya shani kawn March shata praw 2 ya shani du hkra kani yi nga ai shara hkan e lung nna hkyen jasan mat ai hta awngdang hkra galaw la lu nhtawm hkrunlam lapran Lawa mare kawn amyu shayi masum mung masing ngut kre ai kaw du hkra shanglawm mat ai lam pat jasan komiti malawm ni tsun ai.
Jinghpaw Mungdaw kata e lai wa sai lahkawng ning daram du hkra nanghpam tsi mawan dut mari hpaga galaw ai ni wanglu wanglang galaw wa nga nhtawm ka-ni hkai ai lam mung naw nga nga ai lam a majaw nanghpam tsi mawan ni hpe aloi loi sha mai lu ai zawn, Jinghpaw Wunpawng myu sha ni lapran ramma pang ni hta nanghpam lu sha jai lang shadang law wa nna mara tawtlai ai lam ni law wa ai majaw nawku hpung ni woi awn let kani nanghpam pat jasan hpung hpaw shabawn let maning kawn pat jasan masing n-gun dat galaw ai rai mali ai.
-
Hugawng bu ni lamu ga bai lu la na lam, matut hpyi shawnNext >
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- "Anhte gaw ginra masha ni hpe lahkawn ai lam galaw ai re" (Shiga) 13 May 2014
- 16 ning hkawn n hta ai hpang, KIO bai hta hpang (Shiga) 22 Dec 2010
- 16 ning hpring lamang, PKDS galaw (Shiga) 4 Feb 2011
- 17 (1) tara masan hte rim hkrum ai law law Myitkyina htawng kaw ngam (Shiga) 26 Jul 2013


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
U Jo ban
2011-10-22U Jo ban
Anga daru hkat na rai yang Nrung garang nrung ahkri ai U la gasat hkat na rai yang Sai zon hkye ai jo ban galam ai Rai tim, u la go Jo ban hta dang ai nre Masin hta dang ai she re Hkum kaba nna dang ai nre Masin hta dang ai she re Mungkan h
-
Shing ra gaang ni nhtu bai dup wa ai lam
2011-10-21Shing ra gaang ni nhtu bai dup wa ai lam
Amoi Shingra Gaang ni go, Wamung Nhtung wo wa n chye yang, Achying Ningli La wunchying sha- rau sa, Makau yu ren Wamung Lamyi shi dai wo ai sa mu, Sumnung alen dai yu, Atsai wahkrai mu, Wamung nhtong wo wa chye wa masai da Amoi shingra Gaa
-
Gumgun gumhpai hpe jo jau ai lam
2011-10-21Gumgun gumhpai hpe jo jau ai lam
Shara shagu na Naura hpe hkan mu lom wa yu yang, Madai dap ngu ai nsom go galo ton shajang nga ma ai, dai madai dap ko madai jo ai n mu lu, madai raphtong galo ton ai hpe nmu lu, mying hpe nlung hte tok shakap ton ai rai n mu lu rai nga ai
-
Htunghking hpe hkungga ai go madu amyu hpe hkungga ai re
2011-10-21Htunghking hpe hkungga ai go madu amyu hpe hkungga ai re
Ya yang Mangshi hkan dum ka nga ai gabung hte htong ka ni go, lo malong gayau kaya hku dum ka nga ma ai Dai go shut kaba re, hpa majo nga yang, gabung hte htongka ngu ai go langai go si poi yonhkyen poi, langai go gabu kara dingshon poi na
-
Nhtu ning hprang dup wa ai lam
2011-10-21Nhtu ning hprang dup wa ai lam
Amoi Mahto Kum yang Tingsa Lakang go, Mayen Nhtu wa dup wa, Mayen Ri wa dup wa sai da Mayen Nhtu go, Hkauka ninghkam wa n song, Mayen Ri go, Shingnyi Ladat n tong Mayen Nhtu hpe go, Nhtu Ninghprang ngu nna gabai kau, Ahkyet Chyaulang wa d
-
Htunghking du hpu on ni hte htunghking sara bunghka ra ai
2011-10-21Htunghking du hpu on ni hte htunghking sara bunghka ra ai
Anhte a htunghking go maden ai shaloi, shing nrai htung- hking poi lama ma galo wa ai shaloi; 1 Yi ngam magam jasat ai lam hta, htunghking du ni hpu on ni a ga madat ra nga ai 2 Htunghking masat masa hte seng ai lam ni hpe, sara ni hpe a
-
Numshang jau ai lam
2011-10-21Numshang jau ai lam
Numshang ngu ai go, moi chyaloi nhkoi ko nna nga yu wa sai numshang rai nga mali ai Dai ten hta Jinghpo Wunpong sha ni go, shawa hpong- chyom lai hku nna, no nga pra sa wa ai prat rai nhtom, Hpunggam Chya Nun yan Majan Woi Shun a ga madat
-
Hkum Hkrit Et
2011-10-17Hkum Hkrit Et
1 Hkum hkrit et: N hkrit tsang na ahkyak ai the maren, myit n do n hten na mung ahkyak la nga ai Yak hkak ai lam hpe kalang, lahkong lang ong tot lai kau lu jang, htom e ong dang na matu yak sana n rai 2 Hkum hkrit et: Mungkan ntsa e,Pr
-
Nampan A Myiprui
2011-10-17Nampan A Myiprui
Mungkan ndai grai tsom ai, Nampan sun hkrai hkrai; Nye a nampan sun kata, Nampu Nampan Pu tsom nga; Ahpro ahkye nsam hkum, Dik hkra hkum dingnum; Hpan Ningsang Chye Ningchyang hpan da nampan ni, nampan sun hpe mon sumli Wamadaipan hpan hku
-
JINGHPO WUNPONG HTUNGHKING
2011-10-17JINGHPO WUNPONG HTUNGHKING
Jinghpo Wunpong sha ni a htunghking hkringhtong makam masham labau hta, shinggyim masha go N si mat ai Jinghta ga na nga pra lamang ngut, shadon ningren tup, Jan Shata shang, bumlang shagong bang ai shani, tsop hkinrang go kahkun numba ash
-
Salum makop lahku ai lu sha myu 9
2011-10-17Salum makop lahku ai lu sha myu 9
1 Pozhai simai hta yeson lo lo rong ai, kaga lusha dat n-gun tsi sha ai hta nga yang, grau nna salum ana htang maja lu nga ai Sha ladat: Yeson hpe makop la na ladat gaja go wan gaba ko lawan wan gan gangau la yang, lusha dat n-gun hpe mah
-
Gumgun gumhpai hpe jo jau ai lam
2011-03-18Gumgun gumhpai hpe jo jau ai lam
Maji Shan Lum Ya yang Mangshi hkan dum ka nga ai gabung hte htong ka ni go, lo malong gayau kaya hku dum ka nga ma ai Dai go shut kaba re, hpa majo nga yang, gabung hte htongka ngu ai go langai go si poi yonhkyen poi, langai go gabu kara d
-
Htunghking hpe hkungga ai go madu amyu hpe hkungga ai re
2011-03-18
Lang Ji Ya yang Mangshi hkan dum ka nga ai gabung hte htong ka ni go, lo malong gayau kaya hku dum ka nga ma ai Dai go shut kaba re, hpa majo nga yang, gabung hte htongka ngu ai go langai go si poi yonhkyen poi, langai go gabu kara dingsho
-
Numshang jau ai lam
2011-03-18Numshang jau ai lam
Numshang ngu ai go, moi chyaloi nhkoi ko nna nga yu wa sai numshang rai nga mali ai Dai ten hta Jinghpo Wunpong sha ni go, shawa hpong- chyom lai hku nna, no nga pra sa wa ai prat rai nhtom, Hpunggam Chya Nun yan Majan Woi Shun a ga madat
-
Shakram shiga jahkon dat ai hkying ten nhtuk nna byin ai manghkang
2011-03-18Shakram shiga jahkon dat ai hkying ten nhtuk nna byin ai manghkang
(Sumrai) Ka ai: Lahto Brang Ja Lung Tong shana ningsin e she nta du shang wa nu ai, shi zosi hte chyinghka hpo nna nta shakum ko noi ton ai nayi kaba yu dat yang, hkying matsat lau htu wa sai Madu jan shatgok de shat simai shadu re nga ai,
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
Nchye hkat yang mai sai wa
2013-03-06Nchye hkat yang mai sai wa
Ka ai: Htoima Ma rip Moi shong de na tso Alum, Nmau pa hta ngai hte hkrum Alum hpe myit dum dat shagu, Brang go marit myiprui pru Sumtso gamung mi ntsun tim, Kro wang gata e matsing sumhting Alum hkai ai maumui gadun, Brang a gam maka ht
-
Jinghpo bum ga na htingra ta
2013-03-06Jinghpo bum ga na htingra ta
Ka ai: Nhkum Bok Jinghpo bum ga na htingra ta tsomhtap la nga Ninglum ja jan mai tsom Nampu nampan pu tsom Htingra bungli ahpot Nli naili ru ru maku ku wa Jinghpo bum na htingra ta Gabu hpa lo la nga Manau shiga na Hkon tsom shayi ni mon su
-
Mayu Zali ye shi hpu hkan nai hpu jo shilai ya
2012-10-29Mayu Zali ye shi hpu hkan nai hpu jo shilai ya
Wo N hkop Mayu mali Shi hpu mali non nai Pungsan hka hku ni go Ninggon ahpu hpyi hkan nai Mayu mali Mahkang sungkung go nan Di nyeng sumpum mayat maya go hkan nai Shirung aja go nan Shikau hpaga go hkan nai Shi hpu mali nan Ninggon ahpu hpy
-
NUM SA HPYI YANG NA GA HPO
2012-10-29NUM SA HPYI YANG NA GA HPO
Tsora hkungga ai mayu lanu pungsan Hka hku ni, Yu hkun Sinwa, Jan pru tsom ai naura ni hpang de shong nnan hpyi nyem tongban ga ai Anhte go, (Ga shadon:) Anhte go hkusa buga na, La Sang amyu ni rai ga ai, ya daina ndai Mali masa, wa nang n
-
Shaman ga
2012-10-29Shaman ga
Ala gasha hpe: E, ngai sha go, daini ko nna go, (Ma Gam rai yang Ma Gam) ngai sha Ma Gam go, daini ko nna go, kalu kaba mayat maya gumja gum hpra rai wa nu ga, hpaga dingga mung chye wa, magrau grang alat lang ngin, ganu gawa, gaji gahkai m
-
Nhtut sumri hte gun sha
2012-10-29Nhtut sumri hte gun sha
Nhtut sumri hte gun sha N gyi chyinghkyi hte gun Shi lam laijum chyeng Hkunlam laika deng Mashun gungrong gu-u Muwat hkringhtong gadu Hpaga dingga but wang Ja tam ja re lam but wang Ja lom lam ahkat hkrang hte e Apyi run apa gun Lu hkritung
-
Mying lai
2012-10-29Mying lai
Laring gumrang Rumboi rumhkyem asut lu wun nai Chyahpung Shachyang asut wuhkyi ngo Npan Nbang marau jimbon jo Agan gingdam hpo Chyahpung Shachyang sut shi-it hpo Npan Nbang aja chyinghka hpo wun Ja len singkang manu Ja shang rumdung magu wu
-
Marang htu ai shana
2012-08-17Marang htu ai shana
Masha hpai ai rai go kawa hte galo ai re, marang ntsin hkra jang kaga lai manyen tsom nga ai Dai ntsa ko nba nyep nna, la shannau num dai hpe ngai tsi magam gun ai tsi rung ko hpai bang wa ma ai Dai la shannau marang e madit apup kau sai
-
Nnangnon non ai hpang
2012-08-17 Nnangnon non ai hpang
Prang kong gahtong na Numshang kong Zau La kumshu yi de tsi sa gat da nna, nta du shang wa yang, ningsin rim rim nga wa sai Nta masha ni ndo yang ko bungsoi soi nna Zau La hpe shat sha la nga ma ai Zau La a ganu go ri lahkum ko machyi mad
-
Chyinghkai nu
2012-08-17Chyinghkai nu
(Sumrai) Ka ai:Lato Brang Ja Shaning ningnan bai du wa sai majo,nta buga de myit dum shingran mu la nngai,grau nna go nye a chinghkai nu hte wa hkrum na hpe dum dat jang,shingran pra pra mu ai majo,shani shana nhtoi hti nna,shaning ningnan
-
Shada tsora hkat ai lam
2012-08-17Shada tsora hkat ai lam
Hkedan shabrang go hpro tu maisau shayi hpe tsora myit kap mat nu ai Hkedan shabrang go tsora myit hte hpro tu maisau shayi hpe ga shagop ka jo yang, hpro tu maisau shayi go pongtin shabrang hpe she tsora na nga mat sai Hkedan shabrang go
-
Mying lai
2012-08-03Mying lai
Wo ya Mali Ninggong nge Ya nang go Adun hpungkram go Asim dumsoi hpa nga en me yong Saihtung panyep Ningtsing pahpun Ahpang dunghpoi Hpa nga en me tong Hkringwa ga non yu de ga Dumsa ga hpron de Mali ninggong Saihtung panyep Asim dumsoi yon
-
Jinghpo Wunpong sha ni Manau manau ai lam
2012-07-16Jinghpo Wunpong sha ni Manau manau ai lam
Maumui hta hta, moi jan makum gaiwang gaJan wa n ingsangtang shong manau ai da dai go sut manau rai nna manaua a ningpot mung rai sai Manau hkringhtong dai hpe Ninggon wa Magam matut ginlen la nu ai da Daini a nhte manau ai manau hkringh
-
Myutso myit
2012-07-16Myutso myit
Shagong ntsa pra let garen gari Mateng prat ndai hpe maroi nni ai Myu sha shadang, matsan a manang Ngai sut kata tang wa go Mali bungli hpe sakse shadun Lajin ga hko mi shagun dat singngai oi Oi ye lo Nhtoi dintong, gumhkong ni a gumh
-
PA SHO AI LAM
2012-07-16PA SHO AI LAM
Pa sho ai ngu ai go, Mang hpe nhku natra ko nna ndo ningna n-gau shinggan hkran de hpai shapro, nam de ga nhkun htu, sa hpai lup kau ai hpe tsun ai re Nga ta galai ningno ni shi hpe shi a hkrang ningsam hpe jahtum lang mai yu dat nga ai N
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
MYIT HKRUM LAM RA DIK SAI
团结
时间:2014-06-06 00:00:00 来源:德宏团结报
Ru n galu ai hpun pot ngang ai,
Myit n hkrum ai amyu n rot wa lu mai.
N-gup e sha jahta,
HPa mu n byin wa.
Hpaji byeng-ya gata ai wa hpe,
Masha wa e mo sha kau ai ko kre.
Madu hkum a matu sha nga nna,
Myu ting a akyu hpe kau da.
N-gup hta go myu tso myu tso.
Galo wa ai lam hta go nhtang gro.
Myu a lam jahta go ndan madu tai,
Hkrak tsun ra galo ra ai lam hta go hpang de hkrai.
Do-tsun n jung ai nta n mai gao,
Myit mang n hkrum yang ningsang magam n lu go.
Npot ngang ai hpun nbung laru lu htang,
Myit hkrum ai myu gaga wa e rip roi na n tsang!
Maran Brang Ra
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
HPAJI JANMAU LU HKRA
会有收获的一天
时间:2014-06-12 00:00:00 来源:德宏团结报
Lai mat wa sai prat ni hta,
Chyurum Wunpong Jinghpo ma,
Nga shara ninghton buga,
Ginru ginsa hta nak nna,
Hpaji laika n lu la.
Jaiwa dumsa mi pra,
Maisau laika hta n lu ka da.
N-gup aga hte sha tsun hton hkrat wa,
Myit kro bonu ko sha matsing ton da,
Wunpong sha ni a kunghpan laili laika,
Ji nat hpe hkrai htom sa kau ya.
Jo jau ji nat sha mung n rum,
Tsun shaga aga lani hte lani n hkrum.
Mateng daini du mat wa hkra,
Lakying lashan amyu myu nga shamying mat wa.
Byin mat sai lam mahkra,
Gadai hpe chyu n mai shara.
Madu mayu a laili laika,
N lu ai majo she ngu saga!
Ya daini na prat,
Moi na prat hta shai la mat,
Myu hte myu mungdan hte mungdan shingjong hkat.
Madu myu a laika sha n-ga,
Gaga myu a laika pyi no sharin la ra.
Byin sa amaka nachying gaja,
Ndai zon re aten gaja hta,
Wunpong myu sha ni mahkra,
Madu myu hpe tsora.
Madu aga laika hpe hkungga,
Nang ngai a ngu n ginghka.
Aga madung langai ton,
Lakung shagu numhtan shabon.
Shawang amyit rau rum,
Sat sa lahkam rau hkrum.
Madu myu a laika hpe madung dat,
Gaga hpu shong ni a laika mung sharin jat.
Myu a matu akyu pru,
Prat dep lahkam hkan dep lu kra ngu,
Ruyak jamjau hpe htok manga,
HPaji jan mau lu la hkra shakut ga!
(Ka ai: Maran Gum Ja)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ngui pyo mungdo a matu ka ra ai
为了生活
时间:2014-06-30 00:00:00 来源:德宏团结报
Hpan Ja
Sakhkung masha go sa pra ai shani ko nna aja nhkun ko sa gumhton bang ai daram ngui pyo nga ai, hpamajo, Sakhkung ga go soi shatsom da ai sunla hta grau tsomhtap ai, gahtet sa-up ai yinam nlai ra, gyona htat ai ningshung mung nshang ga ai, panglai bungga e gut jahkrit na mung ntsang ra, zaibru dung e gaput wa nna ntsin gara ko tam lu na, gara de bai htot hprong nga mat wa na ngu nna mung nmyit lo ra ai. Anhte a bumg pa hkaro nhkap ma hkra go ret garang shatsom ton ai lungseng hte maren tsit lali tsom nga ai, anhte ga na hkashi hkanu ni go yom yom sha rai lui nna, hka lui shara ai nsen hpe madat tim dum hpa nsen madat chyai ai zon na pyo la ai, gatsi bungli mung wui waui let let sha bung wa ai shaloi, ta gte hkan gang la tim lu na daram kya nga ai, sinwa hkaseng ni mung nau san tsom nna nwai bat rong nna, anhte hpunru hpunrat sha do tsing ton tim aru ru, nampan pu wa chye nga ai, nbung nsa mung gatsi madi ai rai nna, ggala jahpan zon re hpun hpe num rat noi ton tim nchye hkro si mat ai, lamu ga go gasau namhpun rong nna, nhpa sha hkai dat tim apu pu asi si wa chye nga ai. Maling mala hkan tsi hkrung tsi nam tu ai, nam magra mi bo dat yang tsi myu sanit dang chye bo lom ai, hkom yang jang wom nai sam ko ahtu gatot, rot tsap dat yang langu si ko adot ai lam go ngai tsun shapo ai nre ai, Sakhkung ga sa nga yu sai kaga buga na masha ni tsun shale on ai lam nan she re. Masha ni tsun shakon ai sha nrai, ngai tsun shapong ai mung nre ai, teng teng sha daini na Sakhkung ga hta namsi namso hte nampu nam pan, naiman ni gahti galai tu kajang nna, nampan sun gaba langai hte shadon yang loi pyi nshut nga sai.
Pyo dik htum ai ndai Sakhkung ga hta, Balong amyu ni hte Sam amyu ni go hkikpong ai Hpajong hko hakm mung hte Munggo zambyi Sam mung go maden lai wa yu ai dinghput htingra shara ni ya du hkra no mu mada nga ai, Jinghpo Wunpong myu a kaji gawoi ni go ndai sut ngai ga hpe tam nna, abum apa hkaro nhkap gade tsa shingkra, hkashi hkanu gade tsa gala, shanhpyi laika she ju sha kau hkra rai nna hkan tam la ai Sakhkung ga wa, ganing rai npyo na? Ji wa ni shanhpyi laika ju sha kau tim, anhte hpe manau jaiwa hte hkungran jaiwa, no ngam da ya nga ma ai, htingbu Myen mungdan hte madin sha do jung da ai shakum deng manga tsa jan galu tim, Wunpong ru si lung ai sha re myit masin hpe nlu kum shingdang ai sha, gat sa gat wa, hpaga yumga numwon numla re makyit lam hpe matutndi galo nga ai.
Lago lata galu ai sha-nyen hpyen ni go Sakhkung ga hpe mu dik ai u di muk langai shatai nna, hkumbai hte pya rai gadoi sha shang wa ai shaloi, Yinkyang Man mying Hku song Bangwa hkan na Jinghpo ni e Inglik masha Ma Kyali wa hpe Hku seng hka kau ko hkap htau sat kau sai, ndai mungkan ting gari ai bungli hpe, Manzhin hko hkam ni marai nrong ai nhkan e, masha sat shut mara hkam la nna, Jinghpo la marai kru shi jan hpe Hkun myin ga de dun lung wa nhtom, mara jep ai shaloi aga nhkrup ai gata hta, Jinghpo la dai ni go shanhte galo ai lam gade jo dum tim, tsun dang rang hkat na npot nhpang pyi nmu ai sha, masha ni tok sat kau ma ai hkrum mat masai. Maran Zau No Tong ngu ai wa mi n nga yang, ya na Nshon ginwang Janghkong go Myenmung gata de di shalom kau chyalu sha rai nga ai, Japan sha-nyen hpyen ni gasat anyin shang wa ai shaloi, Sakhkung mungdo amyu shagu ni go tinang a shan sai hte shakum kum nna madu mungdo hpe makop maga, gasat gala, tinang a hkum marai hte Tenmyen modo lam htu jahkrang nna, hpyen jarik hto shalai shangun lu sai. Sha-nyen hpyen wa a man hta, Sakhkung masha ni go nhtu nri, dumhpau sanat, ndan krungli hte sha rai tim agying agang hkap shakip kau lai wa sai. Nambat 1, 2 mungkan majan hta, Jiwa ni go nhkrit ntsang hte mungkan mungdan shara magup gasat gala hkom nna, shagrau sha-a hkrum ai share ninghkring ni hpe hti she ndang rai masai.
Ndai ngun pyo dik htum ai Sakhkung ga hta, na ra rumg na mu jung shangun ai maumui mausa nto nma nga ai, kaga myu ni a pyi ntsun ai, Jinghpo ni a sha pyi go Nang Bya, Bo Tau, Lohpui Maja Doi hte N-go No Hkanoi, Lohkum Ja Dim...... nga kajang ai.
Pyo poi mung manau poi, nampan do poi(Ning seng poi), Nlung nnan sha poi, kumgyin gabai poi, shat jam poi, Hpa-lap htu poini, kaga myu Sam, Bolong ni a hkajo poi, yi nam shang poi hte ginhtong shang poi, Achang ni a Alu ohlo poi, Lisu ni a Nhtu lakang lung, Wanmang shang poi ni yong hpe, anhte a mahkret pongtin hthe ka sumhting ka shalat, ka shagrau ra nga ga ai.
Laika ka ai bungli go loi ai bo nre ai, raitim, myit ai hpunda du hkra shakut ai wa go ong dang na chyalu share, yo shada ai bungli hpe tut e galo nga jang man wa na, myit mada ai lam hpe matut manoi galo nga yang son ai hpunda du lu na, anhte sha ka ahkut nga jang , opng badang hpe anhte nan lu la na ga ai. Y ten hta, pati hta asuya ko nna kunghpan hpaji hparat lam go maden ai de n-gun grai jo, grai dat nga yang, anhte hkying ten ndai hpe laku lapai hte hkap ja, hkap manat lanna, sagya wa e anhte hpe hpan ya ai zenlet sung sam ai bo nu hte lata shamot nna, Sakhkung mungdo a arong aya a majo e ka, amyua matu ka nna, myit hkrum mangrum let, anhte mungdo na kunghpan hpaji laika hpe galo gaja, galo gaba, galo shagrin sha-ngang nna, kunghpan hpaji masha majing nan tai lu hkra shakut ga.
Mungdan gata na, mungkan na laika ka shagrau kumhpa amyu myu masat da nga ma ai, anhte mung kumhpa dai ni lu la hkra ka shakut ga, ong padang lu na re lam hpe mung kam hpa ga lo.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Laring gumrang asut akan yong gahkyin ton sai
诗歌
时间:2015-01-30 15:28:20 来源:德宏团结报
Ka ji laman ahtik lung wa ga
Ka ji bai matut mat wa ga
Ningwa masum hpai sai
Anga dingla masum dun sai
U dingla masum gun sai
U dung asut wa gahkyin ton sai
Wa dung asut wa gahkyin ton sai
Shangma asut wa gahkyin ton sai
Hkai pyet asut wa gahkyin ton sai
U gum asut wa gahkyin ton sai
U ra sut wa gahkyin ton sai
Rumboi rumhkyem asut wa gahkyin ton sai
Siyang dumsu sut gahkyin ton sai
Laring gumrang sut gahkyin ton sai
Ka ji ahtik myi wa ton sai
Rida maka ahtik myi ton sai
Ya go ka ji ahtik myi bai lung wa saga
Rida maka ahtik myi bai lung wa saga
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Nshon nonghom mare kahtong 3 ni pati a hka seng mu lu hkyem sai
陇川政府党委关心弄缓村的饮水问题
时间:2010-08-04 00:00:00 来源:德宏团结报
Nshon ginwang Kyinhkan ginwang do Kongtin ninghton na Nonghom mare lok 3 ni go, gahtong masha ni hka ja lu yak ai manghkang hpe jau jau ko nna,asuya rung de tsang hte tsang tang hpyi shon shana ma ai majo, lai sai shata 7 nhtoi 27 ya shani, Nshon ginwang hka rung na rung up Li Hkyo Hung hte rung dap shagu na ningbo salang ni, htunghking hpung na ningbo ningla nkau ni masha marai 7, 8 go, gabu gara hte Nonghom mare lok 3 ni hpe shaga gahkyin la nna, shanhte tang hpyi da ai hka seng shalen la na gumhpro lap Sen masum e mun manga (350000.00 ) ginwang ko du sai nga nna gabu hpa shi ga wa shana ma ai majo, Nonghom mare gahtong 3 na ji nban yong na gabu nna chyingbau shupsheng yu ngui mahkon hte hkap tau hkalum la sai hta n ga, Wunpong htunghking hkungga masat shat lit ni hkap myen rai nhtom, Wunpong simo simai hte shat ma mi hkap hkungga jo dat masai. Shat sha poi lamang hta Maru Brang go lok 3 a gong malai hku nna shaman chyeju dum ga tsun u ai, Man myeng bum a npu e, sinwa hka seng hka hpok hpre, pati a asuya nang e, amyu a chyeju madu e, ya daini anhte go i, pati a hkaseng lu nna, pati a gata sut su nga mai wa na sai, hkamja wunli lu wa na sai, hpaji hparat kung kyang wa na sai, lam shagu hkronhkra dauda rai wa sanu ga lo…!
Hka lu hka la dai go hpotni hpotna ko nna galo bang wa nhtom,daining na shaning nnan a shong e htinggo shagu hka seng mu lu na hku rai nga ai. Hka seng hka la dai go lok 3 ko yong hkrang hkra rai yang deng 6—7 daram du nga ai.
(Ka ai: Marip No Mai)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sakhkung ko asin hkrat ai majo hkai nmai laja lana rai sum hkra mat sai
德宏各地突降冰雹 农作物受灾严重
时间:2015-01-31 10:47:27 来源:德宏团结报
Asin htu bun kau ai malut lap.
Shata 1 pro 8 ya shani ko nna pro 9 ya jahpot du hkra, Sakhkung ko asin hkrat ai majo, ginhtong hkai nmai manu mana sum hkra mat sai. Mungdo hkaimu magam dap ni matsing ton ai ko chye lu ai, shata 1 pro 9 ya jahpot hkying 5 du yang, asin hkrat adup hkra kau ai hkai nmai mu mun 7.6, hkai nmai sum mat ai mu mun 3.35, sum mat ai gumhpro lap gumhpro lap ri 3.351. Sum mat ai masa go: Naimam ko asin adup hkra ai mu mun 2, sum mat ai mu mun 0.83, sutgan hkai nmai ko asin adup hkra ai mu mun 3.6, sum mat ai mu 1.2. Malut lap ko asin adup hkra ai mu mun 3.2, sum mat ai mu mun 1, kaga hkai nmai ko asin adup hkra ai mu mun 2, sum mat ai mu mun 1.32 du mat wa sai.
Tsin-yam byin ai hpang, mungdo tsang shagu na rung dap ni tsin-yam hkye awai bungli shajin bang wa ai hte rau, ginwang myu pati rapdo hte asuya ningbo tsin-yam byin ai shara de sa du nhtom, tsin-yam hkye awai na bungli sa hprai ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Makam Masham Ngang Kang Wa Na Matu Karum Ya Ai Video Ni
Chyum Laika hpe nang grau kam hpa wa hkra karum ya ai video ni hpe online hta, shing nrai download galaw nna yu u. Dai video hta hpan da ai arai ni gaw Hpan Madu hpe gara hku shagrau ai lam, ramma prat hta gara hku awng dang lu na lam hte, yakhkak ai lam nga timung makam masham ngang hkra gara hku galaw lu na lam, ni lawm ai.
Ga amyu hpe lata ngu ai kaw, yu mayu ai ga amyu hpe lata nna, Tam ngu ai kaw dip u. Yu mayu ai video gabaw a gasi nkau mi hpe kayat bang nna tam mai ai.


text:
Hparo hpe ganing di sha yang ana htang lu a ta
大蒜能防癌
时间:2014-09-11 00:00:00 来源:德宏团结报
Ga malai hta tsun ai: Hparo sha yang akyu lo ai, n gaja ai ngu na go myi jahten ya wa chye ai. Aten na na rai hparo she sha shalo dinglai jang, myi amam wa, myi nau n mu wa, na wu, n-gup hkun hkro, bo li lago tsang, matsing n-gun grit yu wa rai chye nga ai. Dai majo, shadon shadang ngu ai nga ra ai, shani shagu hparo hkyep mi sha jang go grai htuk nga ai, lama hparo chyahkut sha ai rai yang, hkyep lahkong masum sha jang lo sai. Hparo go gaji tim, akyu gaba rong ai.
Hparo hpe ning di sha yang she ginsa ana htang maja lu ai
Hparo go hpa majo ginsa ana htang maja lu a ni nga yang she, ta-sonsu ngu ai arai dai rong ai majo rai nga ai. Raitim, nau shadu gahtet kau jang go ta-sonsu hpe jahten kau nna, hparo a ginsa ana htang n-gun n rong mat sai.
1. Htu agrop sha yang hkum hkrang jahkam shaja ai akyu rong ai Hparo hta go son-ansu hte sonmui re ni rong shajang nga ai, htu agrop kau ai hpang go shanhte shada gayau achya hkat nna, hkum hkrang a matu akyu rong ai ta-sonsu byin tai wa sai. Dai majo, hparo hpe go htu agrop mani nna sha yang she gaja ai, dai hta n-ga htu mani la ai hpang manyit 10~15 ko sha yang she mai ai, ndai shaloi go ta-sonsu byin tai lu sai.
2. Gatsing sha yang ana ganu sat lu ai Shadu gahtet ai shaloi go ana ganu sat lu ai arai yom mat wa sai, grau gahtet magang grau yom mat wa chye nga ai, dai majo, hparo chyahkut go ana ganu sat n-gun n rong nga ai. Mayu e simai gayau ai hkan hparo gatsing adep mani bang ai ladat go grai gaja ai rai sai.
3. Hparo dinghkrai go ginsa ana grau htang maja lu ai Hparo dinghkrai go namhpun n-grung ai majo hparo wakyep n lu kyep ai re, shi abat kaga lai nga nna, tsi mai shatai nga ai, shi ginsa ana htang n-gun go mayu na hparo hta grau jo nga ai.
3. Hpyi hkye hparo go hpyi hpro hpa- ro hta ana ganu grau sat lu ai Hpyi hpro hparo hte shadon yang, hpyi hkye hparo go grau jap nna, ta-sonsu mung grau lo nga ai, ana ganu sat ai akyu mung grau gaba nga ai.
4. Sin ai gata ko makoi ton na Gat ko sa mari la ai hparo go ntsin no rong shajang ai, dai majo atsom garai jahkun kau nna mazing ton ra ai, balasatik gata ko n mai bang ton ai. Hparo hpe go nbung hkrang ai sin ai shara hta zing ton ra ai, ning rai jang she shi tu wa na hpe ningdip kau lu nga ai.
5. Hparo sha yang hkyep 2~3 ko n mai lai ai Ta-sonsu go pu kan hpe gasheng hkra chye ai, hparo gatsing nau sha dinglai jang, kan hpye ana gan lu wa ai, nong e song song hte sha jang go myi n nga pyo wa rai chye ai. Shat rin n-gun n gaja ai ni a matu tsun ga nga jang, shani shagu sha ai hparo go hkyep 1 ko nna n mai lai ai. Shat kan gaja ai ni mung hkyep 2~3 sha mai sha ai. Sin ana lu, ana ganu n kap ai kan mase ana lu, myi machyi, shat kan machyi, shat kan hkindai hpye machyi, bonu sai lam sai pru masha ni hparo n sha yang gaja ai.
Masha myu 5 ni hparo n mai sha ai
Hparo hpe go masha lo malo ni mai sha ai, grau nna go sin gyehe ana, sai tso ana, sailam gaba ja ana re salum sailam ana lu masha ni a matu akyu grai gaba ai. Raitim, lama myi machyi, ginsa ana lu, shing nrai sin ana lu, shing nrai kan mase rai yang, hpro gatsing n mai sha ai.
1. Myi machyi ai ni Aten na na rai nna, hparo gatsing nau sha dinglai jang go, myi a matu akyu n nga sai. Dai majo, hparo gatsing sha mayu yang nau n mai sha dinglai ai., grau nna go myi machyi ai ni, myi tsi lajang nga ai ten hta jap ai hpe koi gam ra ai.
2. Hkum gong kya nna kro gahtet ai ni Moi na ni tsun yang, hparo go nsa jahkoi ai hte rau sai mung jahkoi ya chye ai, dai majo, hkum gong kya ai ni sadi ra ai.
3. Sin ana lu masha ni Masha lo malo ni go hparo hte sin hpye ana htang maja chye nga ma ai, grau nna masha nkau go sin ana machyi to nga ai shaloi rai tim shani shagu hparo sha dangam no rai chye nga ma ai. Ning re go n gaja ai ladat re. Sin ko wan rot nga ai shaloi, hparo sha yang wan grau ja wa chye ai, aten na jang, sin hten wa ai.
4. Shat kan shat rin n-gun kya kan mase ai ni Hparo gatsing go grai jap ga- sheng ai, shing rai mayu e loi sha yang shat rin garum ai akyu rong ai, rai tim, ana ganu kap ai n re ai bo pu hpye ana lu, kan mase re shaloi hparo bai sha jang go, gaprep jap nna apu sapsanap hta sai gating, bum shabung rai wa nna, ana hpe grau laja lana rai wa shangun chye nga ai.
5. Ana song ai ni n mai sha ai Hparo go ana shadut shaok ai rai re, majap, hparo re jap ai arai sha jang, ana laja lana rai wa ai, shing nrai tsi sha nga ai ni a matu tsun ga nga jang, akyu n nga mat sai, ana hpe shaok jasong dat lu ai hta tai nna, tsi n-gun mung yom mat chye nna, hkam ja na matu akyu n rong mat sai.
Simai gangau ai shaloi hparo hpe ganing di bang yang grau gaja a ta
Simai mu mu mai mai ngu gangau sha na rai yang, gaubong, shanam, hparo, machyang si ni lom ra nga ai, dai ni go ana ganu mung sat lu ai majo, masha hkum hkrang gaja na matu akyu rong ai. Rai yang ganing di bang yang she gaja a ta?
Nga shan hte ningsing manam ja ai shan jahkai hta go, machyang si bang na hkum malap, shi go ningsing sat ai arai gaja re.
Anga shadu ai shaloi go shanam bang ra ai. Anga re ni go lagyi ai bo rai nna, gahtet ai shanam bang ra ai.
Gaubong go gahtet, manam pyo, ning- sing sat ai, lagyi ai namlap simai hta gaubong bang yang shat kan a matu akyu rong ai.
Hparo go manam pyo shangun, ningtuk sat, ana ganu sat ai akyu rong ai, ningsing manam la ai shan jahkai ni hta go bang ra sai. Ushan re ni hta go hparo lo lo bang nna shadu yang, tan-guchun shagrit, lusha dat n-dun jashon la shadut ai akyu rong ai.
Shan sha ai shaloi hparo gatsing yi mai sha ai ta
Shan sha ai shaloi wuisinsu B1 jashon la na hpe shadut dat lu ai hta n-ga, hparo go sai sau shagrit, ginsa ana htang re akyu ni mung no rong nga ai, dai hta lai nna, shan sha ai shaloi hparo loi sha yang, sau nau n sau mat lu nga ai, dai majo, yong hpe sha- dum jahprang dat ai lam go, shan sha ai shaloi, hparo gatsing sha yang akyu rong ai. Bai nna hpraro gatsing go jap gaprep ai re majo, shat kan hpye yat ana lu, shat kan gan hpye ana lu ai n mai sha ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wa long ko ningtuk sat na hpaji
猪圈杀毒方法
时间:2014-09-09 00:00:00 来源:德宏团结报
Kro lagyi wa ai wa shat lo jo na. Nong e mu ga ai go hkaunan, lasi pa, ga lasi pa, kro lagyi wa ai bo lusha, ajum, kahkum re ni rai nga ai, manu ai ko hkan nna jat jo na, latsan, tsapa re silau go gahtet ai bo rai nna, nau n mai jo ai.
Sanseng ai hka jo na. Yinam lado hta go wa ni hka lo lu ra ai, dai hta wa gasha hkai ai wa ganu hte wa gasha grau hka lo lu ra ai, dai majo yinam ta ko wa shat hpe ja- hku lo ai hpa hpa jo yang grau gaja ai. Wa long ko jarung shing nrai wa-ka ton nna, hka lo wa bang jo na. Nau gahtet ai shaloi go wa long ko nhkun htu nna hka bang nhtom, wa ni hpe walu hkalui shangun na, rai yang wa hkum ke hka lagyi nan n mai ru bun ya ai.
Machyi jigrong shachyut kau na. Shana ko wa long gata e machyi jigrong sat tsi ni nat ton ya na, shing nrai sha bu sum- pan hte makai ai Dibechung(敌百虫) gyit noi ton ya na. Dai hta n-ga, aten masat nna wa hpe Htumuisu(土霉素) jo, wa long ni ye sanseng lam re galo nna, ana amyu myu htang maja na.
Shana ko wa shat lo jo na. Yinam lado hta nau gahtet nna, wa ni shana loi lagyi wa ai shaloi shamu shamot ra nna, wa shat mung lo sha kam nga ai, dai majo shana e wa long ko wa shat loi wa bang ton ya yang gaja ai. Wa shat sha ai hpang, lani mi hkying hkum 18 lu yup yang, wa hpum lawan ai. Yinam lado hta wa grau hpum lawan na ladat go, lana mi wa shat 3 lang lang jo na, shana hkying 7, hkying 11, hpang jahpot hkying 4 hta galang lang jo na, shani e go jahpot hkying 10 hte shana de hkying 2 chyen hta ajum 0.5% bang jo na. Silau wa shat ni go, wa namnak kungkyin 35 a shong e go, lani mi wa shat kungkyin 2, jum kungkyin 0.1 jo na, namnak 35~60 du ai shaloi, lani mi wa shat kungkyin 2.75, jum ntsin kungkyin 5jo na, namnak kungkyin 60 a la- hta de rai jang, lani mi wa shat kungkyin 3.5, jum ntsin kungkyin 7.5 jo na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpungtang hpaji ginra景颇科普
Si shum hpe majoi n mai sha ai
味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
U di hte man shatsom ladat
2014-11-05鸡蛋也能健美
1, Myiman hpe gashin shatsom kau ai htom, udi dihpro hte man ko manit 15-20 daram chya ton nna, azim sha
-
Sin "Asak nampan "
2014-11-05莘的作用
Tsa shaning a shong 1500 ning hta, shinggyim masha ni sin rong ai nhprang rai hte hpyi ana tsi shamai chye
-
Machyang si dusat yam nga ni hta akyu jashon ai lam
2014-11-05花椒对家畜的益处
U hkyi hpro ana tsi Machyang si hke 15, lagat jahku hke 30, ta-hong (大黄), kan zhau (甘草) myu mi hke 6
-
U shat ko jum jat jo yang gaja ai lam
2014-05-08鸡食中添加食盐的方法
Lu(氯) hte Na(钠) go U hkum, shan hte udi gata ko rong nna, U hkum gata na Son kyen(酸碱) hpe hpring tsom shangun, sainu hte sai lapran gahkrang manu shangun rai, U hkum na ntsin jahpring ya re akyu rong nga ai, dai hta n-ga, shi go U s
-
U hkyi hpro ana tsi ladat
2014-05-08鸡白痢病的医治方法
1, Lusisu(六茜素) hpe 0 5% shadang hte hku nna ushat ko gayau bang nhtom, lani mi 2 lang, 1-2 ya jo yang, mai shadang 93 7% du lu ai Uhkyi hpro ana hpe htang maja na rai jang, 0 1%~0 3% shadang hku nna U hpe jo ai ntsing ko gayau bang nn
-
Shanam ntsin gom mi ana myu 10 lu tsi ai
2014-09-11一杯姜汤能治10种病
Shanam go shinggyim masha ni nga sat nga sa hta hka n lu ai zolau myu mi rai nga ai, shanam go mai sha ai hta lai nna, tsi mung no mai shatai nga ai Chyam dinglik yu ma yang, shanam ntsin gahtet go ana myu lo lo mai tsi shamai nga ai hte r
-
Mungkan hta yong chye ai sai shanyem tsi myu 6
2014-09-116种降血水果
Nga sat nga sa lam hta malu masha nkau go ana htang maja lu nga ai Laksan ninghkring ni madun shapro ai, malu masha nkau go Sau shagrit tsi nan rai nga ai, shing rai nna sai shanyem, ana htang rai lu nga ai Lawu de laksan ninghkring ni sh
-
Hparo hpe ganing di sha yang ana htang lu a ta
2014-09-11大蒜能防癌
Ga malai hta tsun ai: Hparo sha yang akyu lo ai, n gaja ai ngu na go myi jahten ya wa chye ai Aten na na rai hparo she sha shalo dinglai jang, myi amam wa, myi nau n mu wa, na wu, n-gup hkun hkro, bo li lago tsang, matsing n-gun grit yu wa
-
Wa long ko ningtuk sat na hpaji
2014-09-09猪圈杀毒方法
Kro lagyi wa ai wa shat lo jo na Nong e mu ga ai go hkaunan, lasi pa, ga lasi pa, kro lagyi wa ai bo lusha, ajum, kahkum re ni rai nga ai, manu ai ko hkan nna jat jo na, latsan, tsapa re silau go gahtet ai bo rai nna, nau n mai jo ai Sans
-
Lut soi hte Bainam kan chyabung ana tsi shamai lu ai
2014-09-09烟丝可治羊腹胀
Bainam kan chyabung ai ana go, shat kan atsom nlu rin mani nna shat kan gata na nsa nlu pru ai majo byin wa ai re Bainam ana dai ni nan byin wa ai shaloi go, ushat nsha,shamu shamot nkam rai wa chye nga ai, laja ai go kan chyabung nna, mad
-
Nta rem ai u jahkai hkan na Holon ana htang maja na lam
2014-09-09如何预防家禽霍乱
Ana npot: u jahkai Holon(霍乱) ana hpe go u jahkai sai pru ai beshe(败血) ana nga ai, shi go Toshasinpashikan-gyin(多杀性巴氏杆菌) ko nna karot wa ai hkron kap lawan dik ai ana langai mi rai nga ai, u, hkaipyek, shangma, magui u,
-
Yup dinglai yup n-grung rai yang sak gadun ai
2014-09-03睡眠多或少会影响健康
Yup aten gadun galu go masha asak hpe wa-hkye hkra chye nga ai, yup ai man mung hkum hkrang hkam ja na matu akyu rong nga ai Ausiteliya mung Sini dakkasu jong hte Inglik mung Wubo dakkasu jong na chyam dinglik hta shadan dan ai, yup ai man
-
Jigrong sat na lam
2014-09-03如何消灭苍蝇
1 Jigrong sat tsi hte jigrong sat shamyit Jigrogn ni go shani ko mong kam nga ai, grau mong ra ai aten go jahpot hkying 8~10, shana de hkying 4~6 hta rai nga ai, ndai aten lahkong ko jigrong sat yang, grai lu sat shamyit ai 2 Jigrong ka
-
Yinam ta hta shinggan de shamu shamot hkom ra ai
2014-08-29夏季要多活动
Yinam ta du jang, mang hkang amyu myu pru wa sai: Gahtet nna shat n kam shadu ai nga yang, shinggan hkan gachyi gachyo mari sha masu nna shalai Salat pru hkrit ai majo, shamu shamot mung n kam mat sai Shana nau gahtet nna yup tung yu hka
-
Ye son, fan son, B-hulbosu
2014-08-29盐酸,泛酸,胡萝卜
Yson (wuisinsu B9) Yeson go wuisinsu B wahpung ko na ahkyak ai wuisinsu re, nnan e go tsa shaning lak 40 hta pozhai simai lap ko nna sho shapro la nna mying lu mat ai re, ya yang go num ni grai nan ra sharong nga ma ai Yeson a akyu madung ■


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
HKA LA AI LAM
2013-06-25HKA LA AI LAM
(Hkungran Jaiwa) Htoi Man (Shata 11 nhtoi 28 ya na do) Amoi Shingra gaang ni go Ya mung shagroi hpungtsin wa n lu Sharat hpungtan wa n pru nga ai ai nga in Alai shinglum bai rong wa Rugam gamung bai tsun gabyong wa masai da Amoi Shingra Gaa
-
MAM HPRONG MAT AI LAM
2013-06-25MAM HPRONG MAT AI LAM
Hkungran Jaiwa Htoi Man Amoi Shingra Gaang ga wa go Kumdai htong wa yang ga wa go Ahpang amu li N-gu asi si Ahpang amu wa li yang N-gu asi wa si yang Numlet yan numhprang wa zing-ri Ahpang amu wa mu Numlet yan numhprang wa dumbru Apung mash
-
SHINGRA GARAI AI LAM
2013-06-25SHINGRA GARAI AI LAM
(Hkungran Jaiwa) Htoi Man (Shata 11 pro 2 ya na do) Amoi Lahpai La Jong Mahkon pra ra ai da Chyinghkai yan wa li htinggo rai nga ninglen Ngai go wora Rim rim gata na hpung tang ja hkong sha no ama na nga yang Mateng ya du Sinwa Ja li amying
-
Buga shiga
2013-06-25Buga shiga
(Shata 4 pro 3 ya shani na do) Masha ni sha mu si nga ai ten, Fang Yen shat lit gun ai hpa-na she manat kau hkra shangwa ai ko, gui mut yan e sa hkap kau sai Nan Di wam wam rai gui sa je let: Nu ba hkum hkrit, mo gam mo no ngu jang n gawa
-
Htingra lado hta bonu sailam ja ana htang na matu namsi lo sha ra ai
2013-06-25Htingra lado hta bonu sailam ja ana htang na matu namsi lo sha ra ai
1 Zhaumui si Mayu e zhaumui si lo lo sha yang sak gaba masha ni a sailam gaba ja ana, gonsinbyin ana re salum bonu sailam ana htnag maja lu ai 2 Mihuhtau si Mihuhtau si lo lo sha yang salum sai lam ja ana htang maja lu ai, lama nong e lu
-
Buga shiga
2013-06-24Buga shiga
Eh, rai nga ai lo, byin ai ni go shinggan de gumhpro tam sha mat wa, ndai nta na San Li yannau sha mung Jinghpo mungdo de lungseng hpaga ga sha mat wa, ngam ai la gaja ni bai rai jang, kani hpro tam lu kyin nna dinghku pyi nlu majan, madu j
-
Ntsin pyek mi
2013-06-10Ntsin pyek mi
(Sumrai gadun) Gale ai: Brang Ja Hpaga la mali hte nchyang chyang ai shadang sha langai mi zaibru jang gaba lai di ai shaloi, lam ga-ang ko moru gaba hkrum ai majo, ntsin hte malu masha hto ai gumrang manga shamat kau sai hta n-ga, shanhte
-
Buga shiga
2013-06-10Buga shiga
(Shata 2 nhtoi 20 ya na do) Gumhpro lu la sai Maubyin Pau go, wan numhto na chyahkrau zon gadau gada rai, Zau Hkun hpe shagong shana ngu ai hkum dip seng go nga tim num magyi hkrai hkrai re seng ko sa sa bang kau da nna tom rai mat wa sai
-
Shadan wa-long aga
2013-06-10Shadan wa-long aga
Ya ngai ningpyo laka go Jan ndai ton ai shadang Son ai hkinjang hta wa le Galu rumong sat nna Gumdon lahkam htot in le Asat lago not nna Ndai shadan wa-long aga Matsit tsom ai Hpuntai yang aga wa Sinpro jinghku hkrum Sinna jingyu num in na
-
Lagut
2013-06-10Lagut
Bum lago ko gahtong langai mi nga ai, gahtong dai grai gaji, htinggo shi mali sha, hpyet tat dat tim yong na lu ai Lana mi na nhtoi Gui grai wau ai, raitim gadai mung n rot yu ai Hpang shani she Ma Kam a lago leng shamat kau sai nga nna h
-
BU GA SHIGA
2013-06-07BU GA SHIGA
1 Htu Sam go ma ngak mani kre ai nsen ko nna kajong dum pru wa ai, yupmu yupma nga let, nhtung makau na saboi kasha e mara ton ai ta gyenan hta la nhtom, yat yat sha: Gadai re? Ngu san let, alai nba gun kau nna, alai yup labu sha hta shalu
-
U shan sha na hkinjang
2013-06-07U shan sha na hkinjang
No Mai hpe hozoshe na gumra rem shangun yang, gumra ganu langai mi n mu tam mat nu ai No Mai gahtong ningbo wa a ga hkri agying gatut sha ai hpang, shi a manang Kum Htoi hpe so woi nna gumra tam mat wa sai Shana de shat ko si wa tim gumra
-
Shim lam hkom sa brang
2013-06-07Shim lam hkom sa brang
Tsora chyinghkai nu yan wa, Shim lam magam shadang shangai da Machyi shim ai magam ngai gun sa, Nu yan wa go masin hkan gahpra Nzim n ra ai shara shagu, Machyi shim let ngai hkan du pru Mung shawa ngui pyo zim ra hkra, Si n tsang ngai sh
-
Nta na jan a hpaji
2013-06-07Nta na jan a hpaji
Ngai nta na gumgai jan hpe rung na ni gumhpro lap latsa htut ma ai ngu wa tsun dan nngai Raitim ngai gumhpro lap latsa dai shi hpe n sho ya nngai, ngai myit ai go lap latsa sha mi go ngai manap shat sha na hte salit mari lu na pyi n lo ai,
-
Nchye hkat yang mai sai wa
2013-06-07Nchye hkat yang mai sai wa
Moi shong de na tso Alum, Nmau pa hta ngai hte hkrum Alum hpe myit dum dat shagu, Brang go marit myiprui pru Sumtso gamung mi ntsun tim, Kro wang gata e matsing sumhting Alum hkai ai maumui gadun, Brang a gam maka hte nan bung Nang tsun
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpungtang hpaji ginra景颇科普
Si shum hpe majoi n mai sha ai
味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
Pozhai
2014-07-09菠菜
1 N-gu hpe shong manit 30 tsing ton na 2 Wa sin chyahkut hpe atong gasha hku mot ton na 3 Pozhai simai hpe gaprong kau nna, zhauson shadu shapro kau nhtom, loi soi ai hku mot ton na 4 N-gu hpe wan gaba ko shadu nna, prut ai hpang wan
-
Wuisinsu wahpun
2014-07-09维生素家族
3 Anhte mungdan na mabyin masa 我国现状 Ameriga dan, Uropa dan, Hpasihpyik nammuk dara dan ni hta go, wuisinsu A gata ai loi yom ai, shanhte malu masha go dusat hpe madung shatai nna sha ai hte seng nga ai Asha dan hte Ahpri ga dan ht
-
Ma chyangai ni Machyi na shong e mu ga ai kumla ni
2014-06-30婴儿生病前常见的现象
Ma chyangai ni aga n chye shaga shi ai raitim, machyi wa na shong ko kumla amyu myu hku madun chye nga ai Ma chyangai ni a machyi ana hpe tsi tsi aten n garot kau ya na matu, ganu gawa tai ai ni ndai lam de na hpaji chye ton ra ai hta n-ga
-
Jit sharang yang ana amyu myu byin wa chye ai
2014-06-30憋尿会引发多种疾病
Nong e mu bungli kyin, grau nna go hpaida da yin kap, datnu gasup yin kap re ni, jit sharang rang rai chye ai, ndai go hkum hkrang hkamja na hta manu mana wahkye hkra nga ai Jit nong e ji mayu Jit aten na na nau sharang ai ni go jit bong n
-
Tsapa hte wa ana tsi na ladat
2014-06-30白酒能治猪病
Wa hkron kap chye ana tsi Wa hkum namnak ko hkan nna jo na, kungkyin mi du sa wa ko tsapa haushin 2, hka hte gayau nna, lani mi 2 lang jo na Wa shat nkam sha ai wa hpe go shan mong ko htu bang ya na, kungkyin mi ko haushin 0 1~1, lani mi g
-
Hka lo lu yang hkamja lam hta akyu rong ai
2014-06-30多喝水有益健康
Masha lo malo chye ai hte maren, nong e hka lo lu yang go shat kan hta akyu rong nga ai Hkrak tsun ga nga yang, hka lo lu yang go sin mung makop ya lu ai Gumgai dingla nkau ni go lusha hpe aten ahkying ntam ai, galang go kosi nga, galang
-
Shayi num ni myit shapyo chye ra ai
2014-06-30女人要开心
Ya prat na shayi num ni go lam magup hta myit pu myit yak, rung gata ko bungli htam ai ni go nbung nsa hkun hkro rai nna, shayi num ni a ana htang n-gun yom mat wa nhtom, sade n-gun yom wa, sade ana ok wa rai nga ai Ya prat na masha ni go
-
Sau pa nau n mai sha ai
2014-06-30油渣不能吃得过多
Saupa go loi manam pyo pyo sha nga nna, masha lo malo sha sharong nga ai Hkrak tsun ga nga yang, saupa go hkum hkrang hkamja lam hta akyu n rong ai hta n-ga, 3 4-Byinbyinbyi (苯并芘) nga ai bo arai rong ai, shi go mungkan hta chye ai gi
-
Manap shat atsom sha yang akyu rong ai
2014-06-30吃早餐有好处
Masha yup nga ai shaloi go, dingsa nnan gahti galai ai lam asat grai wa lanyan nga ai Jahpot manap dum wa ai shaloi she yat yat nna lawan wa ai Dum ai hte lusha alawan sha bang dat yang hkum hkrang awai la lawan ai Lama nang jahpot manap
-
Chyingnam nambyen lo sha yang sak galu ai
2014-06-30吃芝麻能长寿
Chyingnam nambyen go lo htam ai namta rong nna, moi prat ko nna lusha gaja myu mi shatai nga ai Wuisinsu E rong shadang grau tso nna, shinggyim masha ni e gumgai dingla wa na htang maja lu ai lusha gaja langai re nga nna lusha gajang nga ai
-
Lagat jahku hte mayu machyi jasim lu ai
2014-06-30如何用蜂蜜治疗咽喉痛
Mayu machyi ai go awo ko nna byin wa ai re, lama lawan n tsi lajang kau jang, na-ton machyi wa nna, lusha mayu yang machyi, jahkru,mahka ko sai rong re kumla ni pru ai Lagat jahku go Hpu htauhtang, Kohtang (果糖) hte hkum de akyu rong ai
-
Dum nta hte jong hkan H1N1 ana hpe htang maja na lam
2014-06-30校园如何预防H1N1
1 Ali awo kumla rong sai(Gahte, jahkru, nyep san pru re ni) shing nrai sinwop ana lu ai ni hte tsan gang na 2 Datshin rung, gat dut seng gaba re masha lo ai shara hkan n sa na Ra ai shaloi n-gup magap gup kau na 3 Madu a sanseng lam g
-
Gumgai dingla lawan ai npot nhpang
2014-06-30衰老过快的原因
1 Magri hte galo ai magri di, magri jarung, magri wan, magri ka-mai zon re ni nau lang nna masha hkum de magri rai nau sha bang kau ai majo, masha a laso lasa n-gun shayom kau ya nna, masha ngok mat wa, shing nrai gumgai dingla lawan wa ai
-
Tinang hkrai H1N1 ana hpe htang maja na lam
2014-06-30如何预防 H1N1
Gyasin (甲型) H1N1 ali awo prang jong ai aten hta, machyi ana n kap ai nta htinggo hkan, dinghkrai masha hte grup-yin htingwan na san seng galo gaja ra ai Nong e ata gashin, hka shin, bu hpun palong galai, hpun nba lam shaja ra ai Lani
-
Hkron kap chye ai bonu ana hpe gara hku htang maja na
2014-06-30如何预防传染病
Hkron kap chye ai bonu ana hpe go Bonu sapsanap anamung nga ma ai Bonu ana ganu Hkyugyin(球菌) hte byin wa ai bonu ko matsui htu rong ai ana myu mi re, ningshung hte htingra lado hta ma gaji ni ko lo byin nga ai Ana nnan ok wa yang kyin


text:
Hkamja lam n nga ai ron lai
夏季对健康不利的7种做法
时间:2014-07-09 00:00:00 来源:德宏团结报
1. Nbung gut bun ai
Du krung hku nbung layit gut bun jang, du manai machyi, shingma tsu machyi wa chye ai.
2. Hka lu lawan
Gahtet ai nga yang, hkum hkrang na hka hkyet mat ai mung lawan nna, masha lo malo ni go hka lo lo hte lu bang dat chye nga ai. Lama hka lu ai nau lawan sa yi nga jang, hka grai lawan ai hte sai ntsin de shang wa nna, pu e jashon la ai hkrum nhtom, sai ntsin hpe bungsan kau dat, sai shadang shatso kau dat re nga yang, salum n gaja ai masha ni sinda chyat, sa lot lot re ana pru wa chye ai, na-du jang go salum shan sai chyat ana lu wa chye nga ai. Dai majo, yinam ta hta hka lu yang n mai lawan ai, gachyi chyi sha rai nna lo lo lang lu ra ai.
3. Myi jan lam ai
Jan ja gatet ai shaloi, myi go n-gun kya dik ai arai rai sai. Laksan ninghkring ni shadum jahprang dat ai, myi go lagyi ra gahtet hkrit ai re majo, jan lam hkra jang, ginsa mat wa chye ai hte rau, myu shagu re myi ana mung lu wa chye nga ai. Lama jahpot hkying 10 ko nna shani na hkying 4 laman hta shinggan de pru hkom na rai yang, jan myijat jat kau, gupchyop chyop kau shing nrai jong htong kau rai ra ai. Jan myi jat a nsam go hpa-lap nsam, san tsit n- sam rai yang jan balen grai htang maja kau lu nga ai.
4. Jahpot manap hkum hkrang shaman nau jau ai
Yinam ta hta nhtoi htoi jau ai majo, masha lo malo ni jau jau ko nna hkum hkrang sa shaman hkom ma ai. Rai yang jahpot manap go nbung nsa hta maza rai lo dik ai re nga yang, mayu e jahpot manap hkying 6 a shong ko ma hkra garai n mong mat lu nga ai. Dai hta lai nna, jan wa pru na shong ko, jan ningja n nga ai re nga yang, lap tsit tu rai ni a makau hkan jan ai yanghkyi nsa n nga ai hta n-ga, ayanghuahtan nsa chyom me lo lo mahkong shajong ton ai re nga yang, hkam ja na matu akyu n nga mat sai. Dai majo, jahpot manap hkum hkrang shaman sha- kyang na rai yang hkying 6 garai n du ai ten hta n mai galo ai.
5. Nta ko ninghpu ninghpo kap ai
Yinam ta hta gahtet sa-ut, madi shadang tso re nga yang, ninghpu ninghpo ni nbung nsa ko grai hkan mong nang wa nna, masha a hpyi hte hkum hkrang gata de shang wa loi nga ai. Masha myi hte grai mu yak ai re nga yang, masha ni atson bai n gashin lajang shatsai kau re majo, ninghpu ninghpo nbung nsa ko wo rong nga ai hta n-ga, arai ntsa hkan htat kap jong nga rai jang, nbung nsa ko na shingtai gaji hte mui ningtuk ana ganu a nga shara byin tai wa sai. Maza rai ndai ni masha a nsa sa lam de shang wa hkrup jang go, sa lot lot, ladi hpye re ana lo lo byin wa chye nga ai. Yinam ta hta nhku ye gatsut shaja ra ai, la- hkong masum ya rai jang galang mi ye jasan ra ai.
6. Pu kan lagyi mat ai
Yinam ta hta go pu kan ana byin lo dik ai lado re, laksan ninghkring ni shadum jahprang dat ai, ndai lado hta gatsi sha hpa sharam sha ra ai, grau nna go jahpot yup rot ai hte shana yup na shong ko rai sai. Pu kan hpe aban ban shalum la na matu, gayau ai sha hpa sha ai shaloi, shanam shing nrai gyemo loi sha nna, shat kan shalum, ana ganu sat rai ra ai.
7. Byiya gan hte lu shalo ai
Yinam ta hta, byiya lu yang gaja wa lagyi pyo nga ai. Rai tim, byiya hte lu shalo jang masha hpe n-gup hkun, hkum gahtet wa sha- ngun rai chye nga ai. Mahtang byiya hta chyaru machyan rong ai re nga yang, lama galang ta nau lu shalo kau dat jang, masha hkum hkrang gata de shang wa ai chyaru machyan nau lo dinglai mat chye nga ai. Lama matut ndi rai nna byiya hte lu jang go, chyaru machyan e masha hkum hpe dingyang lum wa shangun ai nga yang, n-gup hkun hpang gara, salat pru re grau na-du wa chye nga ai.
Dai majo, hkum hkrang hkam hkam ja ja rai nna yinam lado lai mayu jang go, lahta de na hkrit hpa lam 7 hpe koi yan kau, yinam lado ana htang mu galo gaja rai ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga